Iako su najavili da će istupiti iz lige, to se nije dogodilo, Čačani su otputovali u Kragujevac i utakmica Radničkog i Borca počela je po planu.\nDoduše, Borac je bio sa manje igrača nego što smo navikli da ih bude na fudbalskim mečevima. Čačani su odlučili da nastupe sa samo sedmoricom fudbalera.\nEkipa Borca izašla je na teren, a zatim su fudbaleri statirali, sedeli ili klečali nakon što je utakmica počela. Meč je prekinut u 12. minutu i verovatno neće biti nastavljen, preneo je "Mondo".\n- Utakmica je prekinuta u 12. minutu jer je gostujuća ekipa iz Čačka ostala sa manje igrača nego što pravila nalažu.\nPodsetimo, Čačani su nedavno, posle optužbi za nameštalje, saopštili da su spremni da, zajedno sa sudijama meča u Pančevu, budu testirani na poligrafu, čime su želeli da dokazažu da nisu krivi za pobedu Železničara.


Utorak, 19. april 2022. u 15:54\nLazar Veselinović, šef organizacije televizijskog programa „Ritam Evrope“ rekao je Radiju Kostajnica da je ovo najveće dječije televizijsko muzičko takmičenje u regionu koje okuplja gradove i opštine iz zemlje u kojoj se taj program emituje.\n„Ritam Evrope u Republici Srpskoj postoji već treću godinu, a projekat je počeo u Srbiji u kojoj postoji već 14 godina. Emitujemo se na RTRS-u i okupljamo najveće talente u pjevanju i plesu“, pojasnio je Veselinović.\nOn je dodao da će takmičenje ove godine biti održano u septembru u Kotor Varošu.\n„U Kostajnici je izabrana Ljupka Nukić koja je pokazala najmanje jednak nivo kvaliteta pjevanja u poređenju sa djecom iz drugih gradova. Ona sada ide sa drugarima iz drugih gradova na pripreme gdje će raditi na pjevanju, scenskom pokretu i facijalnim ekspresijama“, rekao je Veselinović.\nLjupka kaže da je oduševljena što je izabrana na audiciji i da se raduje radu sa stručnim licima u kampovima, kao i novim iskustvima.\nNa audiciji su učestvovale i Tajana Radanović i Jovana Boščanin koje su takođe pokazale talenat za pjevanje.


Catalyst Balkans: Donacije za opšte dobro u Srbiji skoro tri puta veće u 2020. godini\nI davanja koja nisu povezana sa pandemijom premašuju za više od 10 miliona evra ukupna davanja u 2019. godini. Ovo je uvećalo prosečne donacije po pojedincu sa 4,9 evra u 2019. godini na 13 evra u prošloj godini.\n„Dobročinstvo je ono što nas u vreme krize podseća da smo jedna zajednica, jedno društvo, i da možemo da gradimo budućnost samo ako postoje dijalog i saradnja. Preduslov je da u društvu postoji poverenje između donatora, primalaca i javnosti, a jedini način za to je potpuna transparentnost pri doniranju“, izjavila je Jelena Avramović, menadžerka programa pri Američkoj agenciji za međunarodni razvoj USAID.\nIzvor: Catalysr Balkans\nU pogledu broja dobrotvornih akcija, najveći udeo među primaocima donacija uglavnom zauzimaju pojedinci i porodice što je ostalo nepromenjeno i u godini pandemije. Međutim, na osnovu procenata u odnosu na ukupna darivana sredstva, kod podrške pojedincima je taj procenat umanjen sa 11,4 odsto u 2019. godini na svega 4,4 odsto u 2020.\nIpak, pandemija jeste promenila redosled primalaca jer je, za razliku od prošle godine, ka državi bio usmeren veći procenat donacija nego ka neprofitnim organizacijama, što je posledica vanredne situacije, kao i ukidanja PDV-a na donacije ka zdravstvenom sistemu Republike Srbije tokom vanrednog stanja.\nVanredno stanje je podstaklo i drugačije načine darivanja. Raniji trendovi kao i sveukupna slika dobročinstva je značajno promenjena u odgovoru na nove i drugačije potrebe.\n„Gledano u celini, izgleda da su građani u zemlji i dijaspori, kompanije i neprofitne organizacije bili brzi i efikasni u odgovoru na krizu, i suštinski su doprineli i pomogli državi u borbi protiv pandemije, iako su neki predlozi za uvođenje poreskih olakšica poput ukidanja PDV-a na donacije hrane izostali, a mogli su da pomognu u značajnoj meri“, rekao je Veran Matić, direktor Srpskog filantropskog foruma.\nKompletan izveštaj je dostupan na ovom linku.


Najmenadžer RS Mladen Pandurević vlasnik Drvolika |\nNajmenadžer RS Mladen Pandurević vlasnik Drvolika\nDirektor i vlasnik preduzeća “Drvolik” iz Rogatice Mladen Pandurević izabran je sinoć, u organizaciji banjalučkog dnevnog lista “Fokus”, za najmenadžera Republike Srpske 2009. godine. Pandurević je među devet kandidata koji su ušli u uži izbor izabran za najboljeg i kao nagradu je dobio automobil “lada kalina”.\nKandidate za najmenadžera godine lista “Fokus” nominovale su opštine RS, a o njihovom rangiranju odlučivali su i čitaoci ovog lista.\nPodsjećajući da je ovo treća godina od kada je preduzeće “Pres komerc” osnovalo “Fokus”, direktor ovog preduzeća Zoran Šarenac rekao je na svečanosti u Banjaluci da je ovaj dnevni list prijatelj svojih čitalaca, koji nastoji da im pruži prave informacije iz RS, okruženja i svijeta.\n“Zalagaćemo se za bolji privredni ambijent RS, kulturu i odbranu RS i njenih institucija, a naš cilj je i saradnja sa ostalim medijskim kućama”, rekao je Šarenac i dodao da iza ove kuće stoje dobri rezultati, te da je njeno opredjeljenje rad sa čitaocima i sponzorima na profesionalan i korektan način.\nŠarenac je uručio i ključeve od stana Slobodanu Marinu, izbjeglici iz Hrvatske, koji je ovu nagradu dobio učestvujući u igri “najsrećniji fiskalni račun”.\nNa sinošnjoj manifestaciji dodijeljena je i povelja dnevnog lista “Fokus” Mitru Laziću, sportskom radniku iz Novog Grada, povodom 100 godina postojanja Fudbalskog kluba “Sloboda” iz ovog grada.\nIzboru najmenadžera godine prisustvovali su ministar finansija RS Aleksandar Džombić, direktor Zavoda za zapošljavanje RS Boško Tomić, direktor Privredne komore RS Dragica Ristić, gradonačelnik Banjaluke Dragoljub Davidović, direktor Turističke organizacije RS Tihomir Ljubojević, mnogobrojni privrednici, kulturni i sportski radnici.


Forbes: Trampova administracija planira restrikcije H1B viza\n0\tMay 29, 2020 10:49 pm\nMarihuana legalizovana u Ilionoisu!\nObjavljena nova pravila po kojima će raditi kompanije i restorani\nHello, Ciao, Hola – jezici koji se najviše govore u Americi\nAdministracija predsednika SAD planira privremeno ukidanje H1B viza za visoko kvalifikovane imigrante piše Forbes.\nH1B je viza koju američka vlada daje stranim radnicima kako bi došli u SAD da rade za američke kompanije. Strani radnik mora raditi u oblasti koja zahteva visoko kvalifikovano i specijalizovano znanje za poslove za koje poslodavac u Americi nije uspeo da pronađe adekvatne radnike.\nPrva dama Melanija Trump jedan je od primera osobe koja je došla u SAD putem H1B vize a kasnije postala američki državljanin.\nPrema Forbesu nekoliko izvora je potvrdilo da će Trumpova administracija uskoro primeniti nova ograničenja za vlasnike viza H-1B i međunarodne studente, transfere unutar korporacija a verovatno i za supružnike visoko kvalifikovanih stručnjaka.\n22. aprila 2020. Tramp je objavio zabranu ulaska za većinu novih imigranata. (Vlasnici viza H-1B nisu imigranti; oni imaju privremeni status).\nReč “ulazak” pojavljuje se više od desetak puta u saopštenju. Treba imati na umu da se predsednikova ovlašćenja u skladu sa članom 212 (f) Zakona o imigraciji i državljanstvu mogu koristiti samo protiv „ulaska“ ljudi, za razliku od akcija unutar zemlje. „Proglašenje izdato pod 212 (f) može samo ograničiti ulazak stranih državljana“, prema advokatskoj firmi Berri Appleman & Leiden. „Ne može se koristiti za odbijanje peticija za promenu ili produženje statusa ili za uskraćivanje aplikacije za prilagođavanje statusa.“\nZvaničnici administracije diskutovali su o sprečavanju ulaska vlasnika H-1B viza kojima se ne isplaćuje najviši nivo plata (Nivo 4) – prema preovlađujućim kriterijumima vlade SAD, čak i ako se pojedinac prijavljuje za svoj prvi posao. Nacionalna fondacija za analizu američke politike zaključila je da bi takav zahtev postao težak stvaranjem izuzetno visokih minimalnih plata za vlasnike viza H-1B: više od 254.000 dolara godišnje za finansijskog menadžera u Njujorku, 144.165 dolara godišnje za biohemičara u Čikagu, i $ 172,640 za programera softvera u Kaliforniji.\nNosioci viza L-1 su multinacionalni rukovodioci ili rukovodioci ili zaposleni sa „specijalizovanim znanjem“ transferovani u Sjedinjene Države.\nUveden policijski čas u Čikagu, centar grada ograničen samo za stanovnike i radnike\nImigracija: USCIS nastavlja sa radom od 4. juna, ali uz nova pravila i procedure\nDa li imigrant može da pristupi vojsci Sjedinjenih Država? 0\nPrvi put kupujete kuću? Ovo su 10 najgorih gradova u SAD za kupovinu prve nekretnine 0\nAir Serbia uvodi nove destinacije – Čikago, Toronto, Peking ili Šangaj 0\nSvaki četvrti Amerikanac koji živi van SAD razmišlja da se odrekne svog državljanstva 0\nDa li znate zašto se američka valuta zove dolar? 0\nDa li imigrant može da pristupi vojsci Sjedinjenih Država?\nPrvi put kupujete kuću? Ovo su 10 najgorih gradova u SAD za kupovinu prve nekretnine\nAir Serbia uvodi nove destinacije – Čikago, Toronto, Peking ili Šangaj\nSvaki četvrti Amerikanac koji živi van SAD razmišlja da se odrekne svog državljanstva\nKina prva na svetu izdala “Covid Pasoše”. Šta se dešava u Americi? 0\nProdaja na Chicago Riverwalk-u 54% manja u odnosu na prethodnu godinu 0\nPredsednik Tramp najavio novi “velikodušni” stimulusni ček 0


Igrači Voše ubeđeni u trijumf - Sportske.net\nIgrači Voše ubeđeni u trijumf\nMiroslav Stevanović, fudbaler Voše, veruje u svoj tim pred prvi meč polufinala Kupa Srbije protiv Borca iz Čačka.\nFudbaler Vojvodine Miroslav Stevanović rekao je danas pred prvi meč protiv Borca u polufinalu Kupa Srbije da su on i njegovi saigrači svesni svojih kvaliteta i da očekuju pobedu.\n"Svesni smo šta za igrače znači meč protiv Borca. Moramo da damo maksimum, da od prvog do poslednjeg minuta budemo skoncentrisani. Možemo da pobedimo. Borac se dosta pojačao, nećemo ih potceniti, ali smo svesni svojih kvaliteta i ubeđeni smo u pobedu", rekao je Stevanović novinarima u Novom Sadu.\nStevanović je kazao da svi očekuju da Vojvodina prodje Borac.\n"Mi smo protiv Borca favoriti i svi očekuju da prodjemo. U Borcu misle da smo mi slabiji od Crvene zvezde i Partizana, a na nama je da pokažemo da nismo i da smo svesni da možemo da osvojimo Kup čije se finale igra u Novom Sadu", zaključio je Stevanović.\nTrener Vojvodine Dejan Vukićević rekao je da neće kalkulisati i da će njegov tim ići na pobedu u Čačku.\n"Nećemo kalkulisati, pokušaćemo da dodjemo do pobede. Imamo kvalitetniji tim, Borcu nedostaju određeni igrači, u dva susreta kod kuće osvojili su samo jedan bod. želja mi je da revanš ostane kao rezervna varijanta"\nVukićević istakao je da želi da njegova ekipa već u prvom meču postigne rezultat koji će im obezbediti miran revanš.\n"Imamo prednost domaćeg terena u revanšu, ali želim da u prvoj utakmici u Čačku napravimo rezultat koji će nam obezbediti miran revanš. Imali smo fantastične serije na gostujućem terenu i pokušaćemo istim pristupom doći do rezultata", rekao je Vukićević.\nBorac u prvom meču polufinala Kupa dočekuje Vojvodinu sutra u 14.00.


Tražićemo da EU ukine roming i za Srbiju, Bosnu i Hercegovinu, Crnu Goru i Makedoniju\nTražićemo da EU ukine roming i za Srbiju, Bosnu i Hercegovinu, Crnu Goru i Makedoniju\n21. jun 2017. 13:50:59\tPročitano 1696 puta\nMinistri zaduženi za telekomunikacije Srbije, Bosne i Hercegovine, Crne Gore i Makedonije postigli su danas dogovor da Evropskoj komisiji upute pismo u kome traže da se odluka o ukidanju rominga u zemljama Evropske unije proširi i na pomenute četiri države.\nU toku dana bi trebalo da se usaglase sadržaj i tekst pisma koje će biti upućeno potpredsedniku Evropske komisije za jedinstveno digitalno tržište Andrusu Ansipu. Pismo će potpisati potpredsednik Vlade Srbije i ministar trgovine turizma i telekomunikacija Rasim Ljajić, ministar komunikacija i prometa Bosne i Hercegovine Ismir Jusko, ministar ekonomije Crne Gore Dragica Sekulić i ministar za informaciono društvo i administraciju Makedonije Damjan Mančevski.\nMinistar Ljajić je rekao da su se četvoro ministra „bukvalno za pet minuta“ telefonom dogovorili o realizaciji ove inicijative.\n„Mi smo svesni da realizacija neće biti ni jednostavna, ni brza, ni laka, s obzirom na to da je i u okviru same Evropske unije usaglašavanje oko ukidanja rominga trajalo punih deset godina. Mi smo sličnu inicijativu pokrenuli pre dve godine, ali ona tada nije prihvaćena. Ne treba ni sada stvarati prevelika očekivanja ali smatramo da bi, kao zemlje u procesu pridruživanja, i naši građani trebalo da imaju benefite koje koriste i građani Evropske unije. Uostalom ova odluka važi i za zemlje koje nisu članice Evropske unije kao što su Norveška, Island i Linhenštajn“, rekao je Ljajić.\nOn je podsetio da su upravo Srbija, Bosna i Hercegovina, Crna Gora i Makedonija pre tri godine potpisale sporazum o međusobnom snižavanju cena rominga i da se zahvaljujući tom sporazumu već tri godine za redom postepeno snižavaju cene usluga rominga u četiri države regiona.\nViše iz ove kategorije « Sud EU: Naziv "mleko" samo za proizvode životinjskog porekla Gostovanje predsednice CEPS-a, Vida Vere u jutarnjem programu TV Pink-a. »\nHomeVestiSmrtonosna bolest koja ubija svinje preti Srbiji: Dolazi iz pravca Rumunije, stočari iz Banata u panici Na vrh strane


Tumačenje izveštaja „Karakteristike otkazanih rezervacija“\nNajbolji saveti za sprečavanje otkazivanja:\nRazumemo da otkazivanja mogu da stvaraju glavobolju, naročito uz sve obaveze koje upravljanje objektom nosi. Mnoga otkazivanja zaista ne možete izbeći (planovi gostiju se jednostavno menjaju), ali postoje koraci koje možete da preduzmete kako biste smanjili broj otkazivanja i izbegli „štetna“ otkazivanja – last-minute otkazivanja i nepojavljivanja usled kojih nemate vremena da reagujete niti da nadoknadite izgubljenu zaradu. Ovaj vodič predstavlja alatke koje vam pružamo kako biste mogli proaktivno da izbegnete ove situacije i zagarantujete prihode.\nSteknite dragocene uvide na osnovu izveštaja „Karakteristike otkazanih rezervacija“\nUkoliko želite da smanjite broj otkazivanja u svom objektu, preporučujemo da prvo podrobnije proverite obrasce otkazivanja koji su specifični za vaš objekat. Ako niste sigurni da li na vaše poslovanje negativno utiču otkazivanja putnika koji rano rezervišu ili otkazivanja u poslednjem trenutku, imamo rešenje koje vam može pomoći da dobijete pravi odgovor.\nU okviru kartice „Analitika“ u ekstranetu, izveštaj „Karakteristike otkazanih rezervacija“ pruža analizu vaših rezervacija i pregled sledećih podataka:\nukupnog procenta otkazivanja i nepojavljivanja u vašem objektu,\nkada dolazi do otkazivanja,\nkakvi su rezultati vašeg objekta u poređenju sa sličnim objektima u istoj oblasti.\nDa biste saznali kako možete da se poboljšate, prvo je potrebno da uporedite svoj „Ukupan broj rezervacija“ sa grupom konkurenata i tržištem, uzimajući u obzir njihov procenat otkazivanja i nepojavljivanja. Na taj način ćete steći bolji uvid u to kakav je obrazac otkazivanja rezervacija u vašoj oblasti. Potom možete da proverite sledeće:\nNa osnovu ovih podataka možete da se pozabavite određenim obrascima otkazivanja u svom objektu i donesete prave odluke koje će imati povoljan uticaj na vaše opšte poslovne rezultate.\nSavet stručnjaka: redovno proveravajte svoj izveštaj „Karakteristike otkazanih rezervacija“ kako biste imali potpuni pregled situacije. Fokusirajte se na aspekte u kojima se vaši rezultati razlikuju od ostatka tržišta i utvrdite broj last-minute otkazivanja i nepojavljivanja koji se neće negativno odraziti na vaše poslovanje.\nIzveštaj „Karakteristike otkazanih rezervacija“ vam pomaže da razumete:\nukupan procenat otkazivanja i nepojavljivanja u svom objektu,\nUpravljajte pravilima o otkazivanju\nProveravajte uplate gostiju unapred\nProveravajte uplate gostiju: označavajte nevažeće kreditne kartice\nSavet stručnjaka: prilikom ažuriranja svojih pravila o otkazivanju, fokusirajte se na određene periode između rezervacije i boravka, odnosno vremenske periode kada dolazi do velikog broja otkazivanja. Te podatke možete pronaći u izveštaju „Karakteristike otkazanih rezervacija“.\nKako biste privukli veći broj gostiju, mogli biste da ponudite i cene bez mogućnosti povraćaja novca, kao i fleksibilne cene. Gosti koji prave rezervacije bez mogućnosti povraćaja novca su uglavnom ozbiljniji po pitanju svog boravka jer moraju da plate ukoliko otkažu, naprave izmene ili se ne pojave.\nSavet stručnjaka: ako se najčešće otkazuju rezervacije napravljene daleko unapred, prikažite nižu cenu bez mogućnosti povraćaja novca za određene periode između rezervacije i boravka kako biste zagarantovali rezervacije putnika koji traže smeštaj za dalji period u budućnosti.\nKako biste se zaštitili od gostiju koji prave rezervacije bez mogućnosti povraćaja novca koristeći nevažeće kreditne kartice, kombinujte svoje cene bez mogućnosti povraćaja novca sa pravilima za predautorizaciju ili plaćanje unapred. Gostima takođe možete ponuditi opciju da plate onlajn prilikom rezervisanja.\nAlternativni načini plaćanja su takođe korisni ako se ispostavi da su podaci kreditne kartice gosta nevažeći. Ukoliko ponudite gostima druge opcije za plaćanje, imaćete priliku da zagarantujete njihove rezervacije – i osigurate prihode.\nJoš jedan način da smanjite rizik od nepojavljivanja je da postavite uslov za plaćanje unapred i naplaćujete gostima rezervacije pre boravka (delimično ili u potpunosti). Imajte u vidu da ako dozvoljavate samo plaćanje unapred, to može dovesti do manjeg ukupnog broja rezervacija jer neki gosti žele više fleksibilnosti u vezi sa plaćanjem (npr. plaćanje gotovinom po dolasku).\nKako bismo vam uštedeli vreme, počeli smo da proveravamo određeni procenat rezervacija i označavamo nevažeće kreditne kartice u vaše ime. One će u vašem ekstranetu biti istaknute oznakom „Prijavila kompanija Booking.com“.\nSavet stručnjaka: ukoliko je kartica odbijena, nemojte odmah pretpostavljati najgore. Možda postoji logičan ili bezazlen razlog, poput ograničenja za međunarodne transakcije. Kontaktirajte sa gostom kako biste pronašli rešenje.\nNa primer, možda biste želeli da izbegnete rezervacije koje se prave veoma daleko unapred jer je vrlo verovatno da će se planovi tih gostiju promeniti, što može dovesti do otkazivanja. Podešavanje ograničenja „maksimalnog perioda za rezervisanje unapred“ vam može pomoći u tome.\nTakođe, možda ćete želeti da ograničite koliko jedna rezervacija može da traje. Podešavanje ograničenja „maksimalne dužine boravka“ će sprečiti goste da rezervišu za više dana nego što želite.\nSavet stručnjaka: ograničenja mogu da daju dobre rezultate kada se kombinuju. Na primer, da biste izbegli duže boravke koji se rezervišu daleko unapred, podesite ograničenja „maksimalne dužine boravka“ i „maksimalnog perioda za rezervisanje unapred“. Takođe možete da vršite naplatu dela iznosa unapred ili ponudite manje fleksibilna pravila otkazivanja (bez mogućnosti povraćaja novca) za ove rezervacije.\nNapomena: ne preporučujemo ova ograničenja sezonskim objektima.\nSavet stručnjaka: kada gosti kontaktiraju sa vama, uglavnom to čine iz dobre namere. Možete da odredite svoja podešavanja poruka kako biste im pružili potrebne informacije uz što manje dodatnog posla. Takođe možete da komunicirate sa gostima u pokretu ukoliko preuzmete Pulse, našu aplikaciju za upravljanje objektom.\nNapomena: imajte na umu da ova opcija može dovesti do manjeg ukupnog broja rezervacija, što se naročito može odraziti na manje objekte.\nKako bismo vam pomogli da nudite fleksibilnije cene bez rizika da ćete izgubiti prihode, osmislili smo program „Rezervacije bez rizika“.\nU okviru ovog programa možete da izmenite svoja delimično fleksibilna pravila ili pravila bez mogućnosti povraćaja novca u potpuno fleksibilna. Tako ćete privući veći broj potencijalnih gostiju i ostvariti više rezervacija.\nUkoliko rezervacija sa izmenjenim pravilom bude otkazana, pokušaćemo da ponovo prodamo sobu/jedinicu. Ako ne uspemo da pronađemo novog gosta, isplatićemo vam ukupni iznos koji ste prvobitno podesili za rezervisana noćenja.\nUkoliko vam se dešava da rezervacije budu otkazane u poslednjem trenutku, nema potrebe za panikom. Uvek su tu drugi gosti koji žele da rezervišu malo pre svog boravka. Ako optimizujete cene, raspoloživost, vidljivost i konverziju, vremenom postepeno možete da povećate broj last-minute rezervacija.\nOvo su alatke i proizvodi za privlačenje gostiju koji rezervišu u poslednjem trenutku:\nNajveći broj rezervacija na našoj platformi se pravi putem mobilnih uređaja. Možete da se istaknete gostima koji rezervišu na ovaj način uz posebne cene sa popustom za rezervisanje putem mobilnog uređaja i tako povećate broj ove vrste rezervacija za do 26%.\nUz to možete da ubrzate i olakšate postupak rezervisanja ako omogućite gostima koji rezervišu u poslednjem trenutku putem mobilnih uređaja da to učine bez kreditne kartice ili bez podataka o adresi.\nNapomena: imajte u vidu da će se mogućnost da gosti rezervišu bez podataka o adresi odnositi na sve rezervacije nakon što je podesite. Takođe, ako ne tražite podatke kreditne kartice, može doći do povećanja broja nepojavljivanja.\nKako biste povećali vidljivost objekta u rezultatima pretraga gostiju koji rezervišu u poslednjem trenutku, vodite računa da vaše ograničenje minimalne dužine boravka ne bude suviše strogo. Ograničenja možete da primenite na zasebne jedinice, datume i cenovne planove.\nSavet stručnjaka: kombinujte ograničenja sa cenama i pravilima kako biste smanjili rizik i učinili objekat privlačnijim gostima koji rezervišu u poslednjem trenutku.\nUkoliko nudite cene sa popustom i tajne ponude, vaš objekat će biti vidljiviji u rezultatima pretrage na Booking.com veb sajtu, privući ćete goste koji rezervišu malo pre boravka i moći ćete brže da popunite prazne jedinice.\nProverite koliki je period između rezervisanja i boravka kod ovih otkazivanja. Ukoliko je mnogo ovih rezervacija napravljeno daleko unapred, razmislite o tome da gostima koji rezervišu mnogo ranije ponudite cenu bez mogućnosti povraćaja novca kako biste popunili objekat i osigurali prihode.\nAko vaš objekat ispunjava uslove, možete da se prijavite za program „Rezervacije bez rizika“. Na taj način ćete moći da ponudite fleksibilnije cene i obezbedite prihode čak i ako gosti otkažu.\nSituacija 2: rezervacija je otkazana u poslednjem trenutku\nAko vaš objekat ispunjava uslove, možete da se pridružite programu „Rezervacije bez rizika“. Na taj način ćete moći da ponudite fleksibilnije cene i obezbedite prihode čak i ako gosti otkažu.\nSituacija 3: imate viši procenat otkazivanja u odnosu na slične objekte u svojoj oblasti\nProverite da li podešena raspoloživost u objektu, cene i ograničenja doprinose tome da vaš objekat bude vidljiv svim gostima, bez obzira na to da li je period između rezervisanja i boravka dug ili kratak.\nRedovno proveravajte izveštaj „Karakteristike otkazanih rezervacija“ kako biste pratili uticaj preduzetih koraka na smanjenje broja otkazivanja.\nAko se gost ne pojavi i ne ostvari svoju rezervaciju, a vi odlučite da se odreknete troškova otkazivanja, važno je da rezervaciju označite kao nepojavljivanje. Ukoliko prijavite...\nUkoliko sumnjate da je neko neovlašćeno pristupio vašem nalogu, primite e-poruku o “novom logovanju” koje ne prepoznajete ili primetite izmene na svom nalogu koje vam nisu poznate...\nDodavanje i izmena pravila otkazivanja\nPodešavanje pravila otkazivanja vam omogućava da gostima stavite do znanja šta mogu da očekuju ukoliko otkažu ili izmene svoju rezervaciju. Ovo vas takođe štiti od mogućeg gubitka...


Objavljeno utorak, 25 decembar 2018 07:00\nPredsjednika Opštine Petnjica Samira Agovića razgovarao je sa Redžepom Ali Čavušogluom - menadžerom fabrike “Manisa Akhisar” i Sabahatinom Akinom - vlasnikom firme “Donat” o mogućnostima ulaganja tih firmi iz Turske na području petnjičke opštine.\nPrema navodima Portala Radio Petnjica, Agović je upoznao potencijalne investitore o mogućnostima ulaganja na području petnjičke opštine kako bi se što bolje iskoristio ekonomski potencijal koji posjeduje. On je, takođe, izrazio zadovoljstvo zbog njihove namjere da ulažu u taj kraj, čime bi se nastavio trend ubrzanog ekonomskog razvoja Petnjice.\n“Budući da je i ova faza posjete uspješno završena, kao i to da Crna Gora i Petnjica predstavljaju pogodno tlo kada su u pitanju turski investitori, očekuje se da dvije opštine, u dogledno vrijeme, krunišu svoju saradnju otvaranjem prvog modernog industrijskog pogona u sjevernom dijelu zemlje”, istakao je Radio Petnjica riječi Agovića.\nKako se dodaje, Redžep Ali Čavušoglu je izrazio spremnost za saradnju koja bi se odnosila na otvaranje pogona za proizvodnju kotlova za grijanje, što je bila i glavna tema razgovora prilikom nedavne službene posjete Agovića Bursi.\nRadio Petnjica je istakao i da je Sabahatin Akinom, inače, vlasnik firme koja se bavi proizvodnjom biljnih začina, upoznao rukovodstvo Opštine sa projektom koji namjeravaju da realizuju.\n“Dosadašnjom analizom tržišta od strane zainteresovanih investitora utvrđeno je da petnjički kraj posjeduje velike neiskorišćene potencijale i kapacitete, te da su uvjereni da bi njihova investicija imala produktivan ishod”, naglasio je portal.


Nova imena u Alitalia drami: Rotšild, Ryanair i Hainan - Aviatica\nNova imena u Alitalia drami: Rotšild, Ryanair i Hainan\nAlitalia je ponovo u trci s vremenom ne bi li uspela da obezbedi podršku sindikata za najnoviji plan koji bi trebalo da spase kompaniju.\nDatum / Date: 24.05.2017.\nVlada Italije je donela odluku o imenovanju Rotšild grupe za finansijskog savetnika u procesu prodaje kompanije. Prema ranijem planu, zainteresovani kupci treba da se jave do 5. juna, a trenutno ne postoji ni namjanja naznaka ko bi to mogao biti.\nLufthansa Grupa i IAG su odbacili navode pojedinih italijanskih medija da su zainteresovani za kupovinu Alitalije, a o bivšim vlasnicima Air France-KLM niko čak ni ne nagađa s obzirom da su se oni jedva izvukli iz cele priče sa Alitalijom pre nekoliko godina kada je situacija bila slična današnjoj i kada se nije znalo da li će nacionalni avio-prevoznik Italije uopšte preživeti.\nNajnovije spekulacije medija pominju najvećeg evropskog niskotarifnog avio-prevoznika, irski Ryanair i moćnu kinesku HNA grupu u čijem vlasništvu je Hainan Airlines.\nPrvi su odmah odbacili navode o zainteresovanosti za kupovinu Alitalije, ali su pomalo zločesto izjavili da su i te kako zainteresovani za preuzimanje pojedinih Alitalijinih linija, naravno ukoliko se desi da se kompanija ugasi, što oni (Ryanair) očigledno očekuju i priželjkuju da će se desiti.\nHainan Airlines, sa kao najnoviji kandidat za preuzimanje Alitalije pojavio sasvim iznenada, ali ne bap bez osnova.\nOva kompanija (tj. njen vlasnik HNA Grupa) je već odavno tesno povezana sa Alitalijom i Etihad Airways-om, koji je trenutni manjinski vlasnik. Navodno je predsednik Hainan-a već nedavno boravio u Rimu gde je imao pregovore sa italijanskom vladom u vezi sa akcijom spašavanja italijanske nacionalne avio-kompanije. Hainan Airlines je trenutno u pregovorima sa srpskom vladom oko uspostavljanja redovnog saobraćaja između Kine i Srbije i trenutno je viđen kao najizgledniji prevoznik na budućoj ruti.


1.500 migranata izgubilo život u Sredozemlju od početka godine | AzilSrbija\nPočetna / AKTUELNO / 1.500 migranata izgubilo život u Sredozemlju od početka godine\nNJUJORK, 3. avgusta – Više od 1.500 migranata izgubilo je život u Sredozemlju u prvih sedam meseci ove godine u pokušaju da stigne do Evrope, dok krijumčari koriste sve nepouzdanija plovila, saopštili su danas zvaničnici UN.\nVisoki komesarijat UN za izbeglice (UNHCR) saopštio je da je više od 850 ljudi stradalo samo u junu i julu, što čini prelazak Sredozemlja najsmrtonosnijom rutom na svetu.\nKomesarijat je posebno zabrinut što stopa stradalih pri prelascima raste, tako da je jedna osoba poginula za svaku 31. koja je pokušala morem da stigne u Evropu tokom ta dva meseca, dok je tokom 2017. jedna osoba stradala za svakih 49 ljudi koji su pokušali da predju.\nBroj smrtnih slučajeva je visok, iako je broj ljudi koji morem stižu u Evropu pao na oko 60.000 do sada ove godine, upola manje nego u istih sedam meseci 2017. godine.\nSpecijalni izaslanik UN Vensan Koštel apelovao je na države i vlasti duž tranzitnih ruta da preduzmu sve potrebne akcije da rasture i poremete mreže krijumčara.\n“Da bi spasli živote na moru moramo primeniti odgovarajuće i potrebne mere da odgovaraju oni koji pokušavaju da steknu dobit od iskorišćavanja ranjivih ljudskih bića”, rekao je Koštel.\nOn je rekao da krijumčari koriste sve lošije i slabije brodiće koje zatim prenatrpaju putnicima i puste ih da se otisnu u more nadajući se da će doći neki brod da ih spase.\nUNHCR je naveo da ukoliko se ne preduzmu odgovarajuće mere, još ljudi će izgubiti život na moru narednih mesec, jer će krijumčari pokušati da iskoriste povoljne vremenske prilike.\nŠpanija je sada postala glavna destinacija, gde je preko mora do sada ove godine stiglo 23.500 ljudi, u poredjenju sa 18.500 koliko ih je stiglo u Italiji i 16.000 u Grčku.\nPrethodno Maloletni migranti bez pratnje 2017\nSledeće Podrška maloletnicima bez pratnje u Centru za azil u Krnjači


Objavljeno u kategoriji BiH na 21.09.2018 20:00:55\n(Patria) - Ministar vanjskih poslova Ruske Federacije Sergej Lavrov u petak je tokom posjete Bosni i Hercegovini poručio da Moskva želi dosljednu provedbu Dejtonskog sporazuma, ali je protiv demonizacije bh. entiteta Republika Srpska.\nŠef ruske diplomatije se u Sarajevu sastao sa članovima Predsjedništva i ministrom vanjskih poslova BiH, a u Banja Luci sa zvaničnicima tog entiteta.\n„Mi podržavamo suverenitet i teritorijalni integritet Bosne i Hercegovine i u potpunosti podržavamo ustavne ovlasti dva entiteta i tri konstitutivna naroda u BiH“, rekao je Lavrov novinarima u Sarajevu i Banja Luci.\nU prvim komentarima posjete ministra vanjskih poslova Rusije Sergeja Lavrova bivši član Predsjedništva Republike Bosne i Hercegovine, profesor Mirko Pejanović, rekao je da bi se više radovao da je šef ruske diplomatije došao u Bosnu i Hercegovinu u vrijeme kada nije predizborna kampanja.\n„Svako unutar Republike Srpske će posjetu Lavrova koristiti za sebe“, rekao je profesor Pejanović, dodajući da je za njega sada ipak važnije to koje državničke poruke je poslao ruski ministar.\n„Rusija podržava teritorijalni integritet i suverenitet države BiH, i to je vrlo važno. To je na kraju krajeve stanovište Ruske Federacije u kontinuitetu, od međunarodnog priznanja Bosne i Hercegovine u aprilu 1992. godine. To se potvrdilo i članstvom Ruske Federacije u Kontaktnoj grupi, unutar koje je 1994. godine oblikovana osnova za mirovno rješenje koje je potvrđeno Dejtonskim sporazumom. Drugo, vrlo je važno da razvoj mira u BiH gospodin Lavrov zagovara i veže za Dejtonski mirovni sporazum, koji je uspostavio taj mir. To zapravo znači da Ruska Federacija, zajedno sa drugim vodećim silama unutar Savjeta bezbijednosti i Kontaktne grupe, drži svoju obavezu u odgovornosti za mir u Bosni i Hercegovini i za internacionalizaciju bosanskog pitanja. A, internacionalizacija bosanskog pitanja znači izgradnja samoodržive i stabilne države, što pretpostavlja nastavak reformi, integracije, integraciju BiH u EU i Euroatlanske institucije“, ocijenio je profesor Pejanović u komentaru za Patriju.\n„Vrlo je važno da je gospodin Lavrov napravio i jednu distinkciju u odnos na predstojeće izbore ili ishod izbora rekavši da se neće mještati i da će podržati ono rješenje koje građani odaberu i da će sarađivati sa onim vlastima koje građani odaberu. To je krajnje principijelno i pošteno. To će koristiti građanima u Republici Srpskoj ali i cijeloj Bosni i Hercegovini“, dodao je.\nProfesor Mirko Pejanović Foto Arhiv\nS druge strane, Zijad Bećirović, direktor Međunarodnog instituta za bliskoistočne i balkanske studije, smatra kako je njegovanje dobrih odnosa s Rusijom neophodno i korisno, ali samo ako su te namjere iskrene. Međutim, Bećirović smatra da rusku retoriku i potporu BiH treba da prate i djela, koja su do sada, kako je rekao, bila kontroverzna, jer su se oslanjala samo na jedan dio BiH.\n"Predsjednik Putin je primio Milorada Dodika koji je po međunarodnim diplomatskim pravilima šef jedne regije, a on /Putin/ ga prima kao šefa države. Ili, recimo Marin Le Pen koja je imala dva poslanika u francuskoj skupštini, što jasno govori da Rusija ima određene interese u određenim zemljama i određenim ljudima", konstatuje Bećirović za Radio Slobodnu Evropu.\nTakav odnos, napominje Bećirović, stvara konfuziju na međunarodnom planu, pogotovo kada je u pitanju Balkan.\n"Prije svega u samoj EU, pogotovo kada je EU uvela stroge sankcije prema Rusiji. A time se šalje i jasna poruka SAD-u. Naravno Rusija pokušava ostvariti svoje interese, kao i Kina i Turska i neke druge zemlje", napominje Bećirović.\nDirektor IFIMES-a je rekao kako posjeta Sergeja Lavrova dolazi u predizbornom periodu i iz nje će pokušati profitirati, kako opozicija u RS, na čiji poziv je došao, tako i predsjednik RS Milorad Dodik. Odgovarajući na pitanje Patrije ko će na koncu imati veće koristi od toga, Bećirović smatra da je Dodik ipak „ukrao Lavorva od opozicije“.


Realizacija i održavanje informacionih sistema | konslating, implementacija, servis\nRealizacija i održavanje informacionih sistema\nsa vama smo u svim fazama projekta- od ideje do održavanja\nPažljivo ćemo saslušati vaše zahteve i predložiti vam najoptimalnije rešenje. Veliko iskustvo i stručnost naših zaposlenih čine VIA LOG onim što jeste - pouzdan i proveren partner malim i srednjim preduzećima u realizaciji i održavanju informacionih sistema kao i u uvođenju novih ICT tehnologija.\nImplementacija i sistem integracija\nStručno, kvalitetno i brzo projektovanje i realizacija računarskih i komunikacionih mreža i sistema IP video nadzora. U sklopu sistema ''ključ u ruke'' našim korisnicima omogućujemo i isporuku raznovrsne kvalitetne računarske i mrežne opreme pažljivo odabrane dugogodišnim iskustvom i testiranjem.\nMobilna servisna služba i puna pogonska spremnost za izvšenje svih ugovorom regulisanih obaveza, su garancija korisniku da će u svakom trenutku dobiti kvalitetnu tehničku podršku i rešenje svog problema.\nKompletno opremljen servis i stručni serviseri sa višegodišnjim iskustvom brinu o vašoj opremi u garantnom i vangarantnom roku.


SRĐAN MARIĆ USPEŠNO PREDSTAVIO KLUB NA TAKMIČENJIMA\nZRENJANIN – Takmičar Karate kluba “Banatski cvet” iz Zrenjanina Srđan Marić ponovo je, zajedno sa Karate klubom Banat, nastupio na međunarodnom karate turniru u Brčkom, koji je održan u organizaciji Balkanskog šotokan saveza. Na ovom turniru učestvovalo je preko 450 takmičara iz 26 klubova iz Srbije, Crne Gore, BiH, Makedonije i Hrvatske.\nMarić je osvojio treće mesto u konkurenciji seniora, u kategoriji kate pojedinačno, zatim prvo mesto kao član kata tima starijih seniora, koji su još činila dva člana Karate kluba Banat Slavko Vučetić i Zoran Skendžić, kao i prvo mesto u ekipnim borbama, kao član tima koji su činila i dva člana Karate kluba Banat Slavko Vučetić i Ljubinko Dostanić.\nSrđan Marić je osvojio i drugo mesto u kategoriji pojedinačnih borbi, u konkurenciji seniora +80kg, a prvo mesto u apsolutnoj kategoriji, pobedivši u finalnom meču takmičara iz Hrvatske.\nMarić je, zajedno sa takmičarima Karate kluba Banat, nastupio i na prvenstvu Vojvodine u Žitištu, održanom pod pokroviteljstvom Šotokan saveza Srbije. Učestvovalo je preko 250 takmičara iz 27 klubova. U generalnom plasmanu, zajedničkim snagama, zauzeli su drugo mesto po uspešnosti.\nMariću je pripalo treće mesto u kategoriji kate pojedinačno, u konkurenciji seniora, a drugo mesto osvojio je kao član kata tima starijih seniora, koji su još činili Radovan Balog i Zoran Skendžić.\nTreće mesto osvojio je kata tim koji je bio u sastavu Srđan Marić iz Karate klub Banatski cvet, i dva člana Karate kluba Banat Ljubinko Dostanić i Zoran Skendžić.\nU kategoriji ekipnih borbi, kod mlađih seniora, drugo mesto osvojio je tim koji su činili Marić, Dostanić i Jovanov, a oni su osvojili i prvo mesto u apsolutnoj kategoriji.\nTagoviKarate klub "Banatski cvet" sport Srđan Marić\nNemanja Ristić vicešampion Srbije, Dragan Isakov osvojio treće mesto\nRADNIČKI NIJE USPEO DA PRUŽI VEĆI OTPOR U PRIGREVICI\nOVI SPORTSKI DOGAĐAJI SU NA PROGRAMU U SUBOTU I NEDELJU


UNHCR: Malo vjerovatna velika koncentracija izbjeglica u Srbiji\nŠef predstavništva UNHCR-a u Srbiji Hans Fridrih Šoder izjavio je da je malo vjerovatno da će Srbiju zadesiti velika koncentracija izbjeglica.\n"Malo je vjerovatno da će se u Srbiji zadesiti velika koncentracija izbjeglica. Ne bi trebalo da paničimo, previše da brinemo, broj se smanjuje na manje od 2.000 na dan, za razliku od 10.000 koliko ih je bilo u oktobru", rekao je Šoder za Radio-televiziju Srbije.\nOn je naveo da je rano za procjene kakve bi posljedice bile za Srbiju ako Austrija limitira broj izbjeglica koje će primiti ove godine na 37.500, kako je najavio šef austrijske diplomatije Sebastijan Kurc.\n"Rano je da se kaže, kroz Srbiju prolazi 2.000 izbeglica na dan, biće potrebno mnogo vremena pre nego što ova kvota bude ispunjena i istovremeno to nije pretočeno u zakon. Mislim da je Austrija zatražila samo mišljenje. Rano je za spekulacije. Ne verujem da će imati nekog efekta", kaže Šoder.\nNa pitanje da li je sa srpskim vlastima razgovarano o planu da se razmjesti 6.000 ljudi u Srbiji, Šoder je rekao da se o tome razgovaralo još od prošlog ljeta u okviru priprema za zimu, kako se migranti ne bi smrzavali.


Ako niste sigurni da li je vreme za raskid, postavite sebi ova pitanja - alo.rs\nAUTOR: republika.rs/S.Ć. DATUM I VREME: 19.10.2020. 20:00\nOstajanje u vezi je svakodnevni nesvesni izbor\nKAKO MANE DA NE POSTOJI BEZIZLAZNA SITUACIJA! Tri leka da podignete samopouzdanje\nPRETVORITE U VRLINE Budale ne postoje! Evo i zašto\nBrat Kenana Tahirovića bez dlake na jeziku: "Neka ljubi ko god koga hoće!" (VIDEO)\nŠemsa žestoko odbrusila Amar Giletu: Pevaču OVO nikako neće moći da oprosti!


Covid-19 uslovi za putovanje u Kinu\nREŽIM ULASKA U KINU ZA DRŽAVLJANE REPUBLIKE SRBIJE U USLOVIMA PANDEMIJE COVID-19\n(ažurirano 02. avgust 2021.)\nDržavljani Srbije koji poseduju važeću radnu dozvolu, dozvolu boravka po ličnom osnovu ili dozvolu boravka za priključenje porodici mogu da uđu u Kinu ukoliko poseduju sertifikat za putovanje izdat od Ambasade Kine u Beogradu.\nOd 6.novembra 2020. da bi se dobio sertifikat za putovanje neophodno je Ambasadi dostaviti negativne rezultate dva testa, PCR i serološkog IgM, ne starije od 48 sati.\nS obzirom da iz Srbije nema direktan let za Kinu, neophodno je da se i u zemlji tranzita dodatno urade pomenuti testovi (PCR i serološki IgM, ne stariji od 48 sati) i negativni rezultati istih dostave diplomatsko-konzularnom predstavništvu Kine u zemlji tranzita radi izdavanja sertifikata za putovanje.\nDetalji u vezi sa režimom ulaska u Kinu se mogu naći u sledećem linku: http://rs.chineseembassy.org/srp/lsyw/tz/t1828338.htm\nLica kojima je neka od gore navedenih dozvola istekla do 28.septembra, neophodno je da podnesu zahtev za vizu u Ambasadi Kine u Beogradu.\nSvi putnici koji iz inostranstva dolaze u Peking, uključujući državljane Srbije, su u obavezi da 14 dana borave u centralnom karantinu i, potom, u dodatnoj samoizolaciji u trajanju od 7 dana.\nTajvan: Državljanima Srbije dozvoljen je ulazak na Tajvan u svim drugim slučajevima osim iz razloga turizma i poseta, pod uslovom da podnesu zahteve za dobijanje ulazne dozvole kod nadležnih institucija u inostranstvu.\nNa ulasku u Tajvan potrebno je posedovati negativan test, ne stariji od 72 sata i obezbediti obaveznu samoizolaciju u trajanju od 14 dana.\nIzuzeti od ovih mera su diplomate, biznismeni i privrednici, migrantski radnici, studenti i lica sa posebnim dozvolama, studenti i lica sa posebnim dozvolama.\nTekst preuzet sa sajta Ministarstva stranih poslova Republike Srbije.\nSledeća ⇨ Košarkašice Srbije preko Kine došle do polufinala Olimpijskih igara\nPrethodna ⇦ Dugo očekivano rešenje zagađenja u Boru


Banjaluka: Otvoren novi prostor centra za baromedicinu – mojKontakt portal – Radio Televizija Kontakt\nBanjaluka: Otvoren novi prostor centra za baromedicinu\nProjekat je realizovao Zavod uz podršku Ministarstva zdravlja i socijalne zaštite i Fonda zdravstvenog osiguranja Republike Srpske, a novi prostor Centra su otvorili resorni ministar Dragan Bogdanić i direktor Zavoda Goran Talić.\nBogdanić je istakao da će novi prostor Centra za baromedicinu i tretman hroničnih rana i višemjesne komore za hiperbaričnu oksigenoterapiju obezbijediti bolji i dostupniji tretman za pacijente, ali i značajne uštede za zdravstvo.\nOn je naveo da to potvrđuje da postoje ustanove koje i u teškim vremenima mogu da ulažu i donose nešto novo na ove prostore, te osavremenjuju i modernizuju svoju opremu, čime podižu nivo zdravstvene zaštite stanovništva.\nBogdanić je istakao da se razvojem i primjenom hiperbarične medicine Zavod za fizikalnu medicinu i rehabilitaciju “Dr Miroslav Zotović” izjednačava sa institutima, specijalnim zavodima i bolnicama razvijenih zemalja svijeta.\nSpecijalista ortopedije i baromedicine u Zavodu Aleksandar Gajić podsjetio je da Centar postoji od 2005. godine i da je do sada radio sa dvije jednomjesne komore, u kojima je tretirano 75 odsto pacijenata koji boluju od dijabetesa.\n“Otvaranjem novog, proširenog centra, skratićemo liste čekanja i na adekvatniji i bolji način pružićemo uslugu našim pacijentima”, naglasio je Gajić.\nOn je rekao da će biti nastavljen rad i sa jednomjesnim komorama, te da će, zajedno sa višemjesnom komorom, u jednoj seansi moći napraviti oko 12 procedura, odnosno do 70 pacijenata u toku dana.\n“Dok se sve ne prilagodi počećemo sa nekih 40 do 50 seansi dnevno”, naveo je Gajić i pojasnio da pacijente porodični ljekari upućuju na pregled u Centar gdje se procjenjuje da li postoji indikacija za ovakav način liječenja, nakon čega se pacijent posebno priprema za tretman.\nPrema njegovim riječima, hiperbarična oksigenoterapija se primjenjuje kod dekompresione bolesti, gasne embolije, gasne gangrene, trovanja ugljen monoksidom i drugim anoksičnim i asfiktičnim gasovima, sporog zarastanja rane, opekotina, kraš i kompartment sindroma i ostalih traumatskih ishemija.\nPovodom otvaranja novog prostora Centra za baromedicinu i tretman hroničnih rana i višemjesne komore za hiperbaričnu oksigenoterapiju, sutra će u Administrativnom centru Vlade Republike Srpske biti održan međunarodni stručni skup “Hiperbarična oksigenoterapija – od ronjenja do kliničke prakse”.\nCitostatika ima samo u Banjaluci


Kaja uzima preostale akcije "Atosa"? - Semberske\nKaja uzima preostale akcije “Atosa”?\nVećinski vlasnik „Atos osiguranja“ iz Bijeljine, kompanija „MG Mind“ Mladena Milanovića Kaje, objavila je javnu ponudu za preuzimanje akcija ovog osiguranja.\nU javnom pozivu je navedeno da je „MG Mind“ na dan objave ove ponude vlasnik 46.507 akcija društva, odnosno 91,5 odsto od ukupnog broja akcija s pravom glasa u Skupštini akcionara ovog osiguranja.\n„MG mind“ se obavezao da će kupiti svaku akciju koja daje pravo glasa u Skupštini, pod uslovima propisanim u ponudi i po cijeni od 103 KM po akciji.\nRok važenja ove ponude za preuzimanje je 30 dana od dana objavljivanja.\nU ponudi je navedeno i da kompanija „MG Mind“, u slučaju uspjeha javne ponude, planira unapređenje poslovanja u okviru registrovane djelatnosti.\n„Društvo će zadržati dosadašnju djelatnost osiguranja. Nakon završetka procedure preuzimanja, predviđena su finansijska ulaganja ponudioca u razvoj poslovanja društva i to naročito u pokriće tehničkih rezervi, čime će solventnost društva biti poboljšana, kao i sigurnost isplate očekivanih odštetnih zahtjeva, zatim u adekvatnost kapitala i obezbjeđenje uslova za održivo i respektabilno poslovanje društva“, navedeno je u ponudi.\nDodaje se da će na ovaj način biti obezbijeđeni uslovi za stalnost poslovanja društva, te održavanja i unapređenja pozicije na tržištu osiguranja u svim vidovima neživotnih osiguranja.\n„MG Mind“ je u ponudi naveo i da trenutno nema namjeru mijenjati sjedište društva, te da će broj zaposlenih uvećavati zavisno od obima posla.\nKompanija „MG Mind“, čiji je vlasnik Mladen Milanović, krajem prošle godine je postala suvlasnik „Bobar osiguranja“ iz Bijeljine koje odnedavno nosi naziv „Atos osiguranje“.\nOna je tada na Banjalučkoj berzi za pola miliona maraka kupila emitovane akcije i postala jedan od najvećih pojedičanih akcionara sa udjelom od oko devet odsto.\nS obzirom da tada „MG Mind“ od Agencije za osiguranje Republike Srpske nije dobio saglasnost za kvalifikovanog investitora koja je potrebna ukoliko se kupuje više od 10 odsto udjela, Milanović je kupovinu kompletne emisije akcija, koje su tada ponuđene na prodaju, realizovao, kao što je CAPITAL ranije objavio, preko drugih nepovezanih pravnih i fizičkih investitora koji su preostali iznos akcija od 3,3 miliona KM kupili kroz ukupno šest paketa po pola miliona i jedan paket akcija u vrijednosti od 800.000 KM.\nNakon što je dobio dozvolu Agencije za kvalifikovanog investitora, „MG mind“ je polovinom marta i formalno postao većinski vlasnik Atos osiguranja tako što je po 9,8 odsto akcija kupio od dosadašnjih akcionara – preduzeća „Golubić“ iz Kotor Varoša, „Dionis comerc“ i „Gas-petrol“ iz Mrkonjić Grada te od dva fizička lica.\nPrevious : Bijeljina: Beogradjani uhapšeni poslije pljačke zlatare\nNext : Nebojša Rojko deportovan iz BiH\nROĐEN U SRBIJI, MAJKA MU SRPKINjA: Indijac koji je kupio IMT odrastao pored fabrike na Novom Beogradu\nKo je Pero Gudelj – od harmonikaša do vlasnika “Fisa”


CBCG sačinila ekonomske preporuke – PRIVREDNI PORTAL\nCBCG sačinila ekonomske preporuke\n11/12/2017 /0 Comments/in Featured, Lokalne vijesti /by admin\nCentralna banka (CBCG) sačinila je preporuke Vladi za ekonomsku politiku za narednu godinu, koje su zbog promjene metodologije ove godine konciznije i u korist kvaliteta, a ne kvantiteta, saopštio je guverner, Radoje Žugić.\nPrema ocjeni CBCG, crnogorska ekonomija, kao i prethodnih godina, ima hronični problem nelikvidnosti i manjak konkurentnosti.\n“Konkurentnost vuče za sobom i najvažnije naše preporuke. Ključni teret realnoj ekonomiji, osim parafiskaliteta, su stope javnih prihoda na zarade zaposlenima. Potrebno je uraditi i analizu povećanja minimalne zarade”, kazao je Žugić za Radio Televiziju Crne Gore.\nOn je rekao da se socijalna politika mora zasnivati prema licima u stanju stvarne socijalne potrebe.\n“Ako budemo povećavali stope javnih prihoda, ili pravili progresiju, mi smo protiv toga u CBCG”, poručio je Žugić.\nPoslanik Aleksandar Damjanović je, na preporuku da se smanji porez na dobit, rekao da su budžetom za narednu godinu planirani prihodi od te dažbine od oko 50 miliona eura, ili pet odsto ukupnih prihoda i da nema osnova za njihovo smanjenje.\n“Ni to nije dovoljno nego se traži da se ta poreska stopa smanji, a znamo dobro kako i na koji način ovdje rade monopolisti iz oblasti energetike, telekomunikacija, banaka”, kazao je Damjanović.\nOn je naveo da u dokumentu CBCG nema preporuka o povećanju prihoda od koncesija, igara na sreću, ekoloških naknada i boravišnih taksi, vrijednih ukupno oko 25 miliona eura.\n“Ni riječi o tome kako povećati porez na luksuznu imovinu, kao ni o tome koji su glavni faktori za investicije. Nije to smanjenje poreske stope na dobit, još manje smanjenje poreza na doprinose u cilju rješavanja sive ekonomije”, tvrdi Damjanović.\nŽugić je rekao da je Crna Gora lider u naplati stranih direktnih investicija.\n“To je benefit koji nam je neophodan za dalji razvoj i valoroizaicju ogromnih resursa koje imamo i životni standard svih naših građana”, zaključio je Žugić.\nTags: CBCG, ekonomske preporuke, Radoje Žugić\nhttp://www.privredniportal.me/portal/wp-content/uploads/2017/12/RADOJE-ZUGIC-CRNAGORA.ME_-1000x555.jpg 555 1000 admin http://www.privredniportal.me/portal/wp-content/uploads/2017/01/logo.png admin2017-12-11 08:56:072017-12-11 08:56:07CBCG sačinila ekonomske preporuke\nNova usluga Centralne banke\nSaradnja CBCG i Addiko banke za primjer\nGuverner Žugić primio rukovodstvo Prve banke AD Podgorica\nBankama nije dozvoljeno da sakriju kamate\nU bankarskom sistemu preokrenuti negativni trendovi\nPodgorički pristup neće ugroziti poslovanje banaka\nRetvitom do bitcoina U Tehnopolisu počela Konferencija o poljoprivredi i ruralnom razvoju


Aktuelno, Srbija i region, Vesti — By taty on February 22, 2012 2:27 pm\nNajbolja srpska teniserka Jelena Janković plasirala se u četvrtfinale WTA turnira u Dubaiju, pošto je danas u drugom kolu savladala Italijanku Flaviju Penetu sa 6:4, 6:2.\nJankovićeva je i pored oscilacija u igri, naročito u prvom delu meča, pronašla način da na kraju ubedljivo matira Italijanku i plasira se među osam najboljih u Dubaiju.\nJelena je u meč ušla prilično bezvoljno, dopustivši protivnici da preuzme inicijativu i povede sa 3:1, uz brejk u četvrtom gemu.\nSrpsku teniserku je “probudilo” rano vođstvo Italijanke tako da je napravila preokret i serijom od četiri gema povela sa 5:3.\nItalijanka je potom jedva smanjila na 5:4, spasivši pritom tri set lopte, ali Jankovićeva nije ispustila šansu da svojim servisom dođe do prednosti od 1:0 u setovima.\nNaša teniserka je nastavila u istom ritmu, odmah napravila brejk u drugom setu, a zatim još jedan za vođstvo od 3:0.\nPeneta je uspela da zaustavi pravu lavinu udaraca srpske teniserke vrativši jedan brejk (3:1), i smanjivši na 3:2, ali je Jelena do kraja meča jakim defanzivnim udarcima držala distancu u odnosu na Penetu, što je bilo dovoljno za pobedu.\nDžej Džej će se u borbi za polufinale sastati sa pobednicom duela između Čehinje Lusi Safarove i Australijanke Samante Stosur.\nJelena Janković u međusobnim duelima vodi protiv Safarove sa 5:1, a protiv Stosur sa 4:2.\nTags: Džej Džej, Jelena Janković, Jelena Janković lako do četvrtfinala Dubaija, Jelena Janković u četvrtfinalu Dubaija, Sport, srpska teniserka, tenis, teniski turnir, teniski turnir u Dubaiju, turnir, Vesti iz sporta\nHrvatska pevačica Severina rodila je zdravog dečaka carskim rezom juče uveče, 20. februara, u 23:04 sata u Kliničko-bolničkom centru...


Radanović: Bošnjaci diriguju krizu da istisnu Srbe i otmu im imanja u FBiH\n07/09/2020 | 17:12 | Autor: SRNA\nMigranstku krizu u BiH kontroliše bošnjačka politička elita kako bi otjerali Srbe povratnike i uzurpirali srpska imanja u Federaciji BiH, upozorio je danas predsjednik Odbora za zaštitu prava Srba u FBiH Đorđe Radanović.\n- Guraju migrante na Srbe povratnike da otmu njihovu imovinu i etnički očiste entitetsku granicu, dok međunarodna zajednica na to ćuti, a ne bi ćutali da Srbi guraju neke problematične osobe prema bošnjačkim povratnicima - ocijenio je Radanović na konferenciji za novinare u Bijeljini.\nOn je pozvao međunarodnu zajednicu da djeluje, a vlast na nivou BiH da preuzme kontrolu nad migrantskom krizom, obezbijedi migrantske centre i kontrolu kretanja lica u njima, da radi na vraćanju migranata u zemlje porijekla, naročito u Pakistan, te da spriječi ugrožavanje života i prava malobrojnih srpskih povratnika u FBiH.\n- Policija Unsko-sanskog kantona šalje migrante u srpska sela, nazivajući ničijom zemljom srpska imanja uz entitetsku liniju, sada ih je već skoro 3.000 i bezbjednosna su i zdravstvena prijetnja djeci, ženama i starcima koji već teško preživljavaju samo od svog rada i bez podrške federalne vlasti sa bilo kog nivoa - rekao je Radanović.\nOn je dodao da ministar bezbjednosti u Savjetu ministara Selmo Cikotić treba da podnese ostavku, ako nije u stanju da obavlja svoj posao, uz ocjenu da je napravio mnogo zla od kad je na ovoj funkciji.\nPrema riječima Radanovića, dirigovana migrantska kriza sada direktno ugrožava opstanak i prava 8.000 Srba povratnika u FBiH.\nUoči lokalnih izbora u BiH, on je pozvao sve Srbe porijeklom sa prostora FBiH, raseljene u Srbiji i širom svijeta, da iskoriste biračko pravo i glasaju za bilo koju srpsku stranku u FBiH.\nO problemima srpskih povratnika u FBiH govorio je i Damir Ivetić, predsjednik Srpskog udruženja Posavskog kantona, navodeći da 850 Srba u tri lokalne zajednice - Odžak, Orašje i Domaljevac/Šamac preživljava od poljoprivrede, da nisu konstitutivni, nemaju zaposlenja, ni škole za svoju djecu u povratničkom selu u kojem bar ima devet đaka.\nOn je pozvao vlade Republike Srpske i Srbije da pomognu malobrojno i obespravljeno srpsko stanovništvo u ovom dijelu FBiH, gdje je prije rata živjelo 6.500 Srba.\nIvetić je rekao da se nada promjeni na lokalnim izborima, za koje su prijavljene i srpske liste u opštinama Odžak i Domaljevac/Šamac.


Radeta (SRS): Deca nisu smela biti izostavljena iz državne pomoći (VIDEO) - Naslovi.net\nRadeta (SRS): Deca nisu smela biti izostavljena iz državne pomoći (VIDEO)\nPotpredsednica Srpske radikalne stranke (SRS) Vjerica Radeta izjavila je danas da raspodela budžetske finanijske pomoći za građene nije bila dobra i naglasila da deca iz te pomoći nisu smela da budu izostavljena.\n"Imate, recimo, dvoje punoletnih zaposlenih ljudi i oni čine domaćinstvo, oni će dobiti 120 evra (do kraja godine). A s druge strane, četvoročlana porodica s jednim zaposlenim i dvoje maloletne dece dobiće isti iznos", kazala je Radeta na konferenciji za novinare u centrali SRS.\nRadeta je ocenila da je država mogla pravičnije da raspodeli pomoć da Srbija ima uvedene socijalne karte, kako u slučaju radnika tako i penzionera.\n"Socijalne karte bi na minimum svele povlastice koje uživaju oni koji imaju primanja iznad standarada Srbije, a s druge strane socijalni slučajevi ne bi bili prepušteni na milost i nemilost", rekla je ona.\nGovoreći o rebalansu budžeta radi obezbeđivanja pomoći za mala i srednja preduzeća i građane u vreme pandemije, koji je danas na dnevnom redu Skupštine Srbije, Radeta je istakla da je trenutna situacija bila poznata i krajem prošle godine kada je budžet usvojen.\n"Mi imamo primedbe da se uopšte vrši rebalans jer kad je usvajan budžet za 2021. godinu, znalo se i za pandemiju i mislimo da je u budžetu krajem prošle godine trebalo samo drugačije rasporediti sredstva da bi država pomogla narodu i privredi", istakla je ona.\nRadeta je navela da će zbog najavljenog deficita budžeta od dve milijarde evra, koje će morati da se nadoknade zaduživanjem, javni dug Srbije dostići 61 odsto BDP, "što je strašno".\nIstakla je da država umesto zaduživanjem, potreban novac može da nadomesti ukidanjem ili smanjenjem subvencija stranim investitorima, ukidanjem finansiranja nekim državnim agencijama i "antisrpskih NVO", kao i kontrolom javnih preduzeća u Srbije koja nenamenski troše novac.Ceo VIDEO materijal možete pogledati OVDE.\nŠapić učio od Vučića kako se koriste rupe u zakonu


Ako uporno tražite prirodno sredstvo koje će brzo delovati na oporavak vašeg organizma – onda je ovo pravi izbor!\n“Ovaj med takođe smiruje upalu grla, a poznato je da se upotrebljuje i za posekotine, rane i čireve”, kaže Rick Hay, nutricionista za Xynergy.\nManuka med je odličan za poboljšanje zdravlja stomaka. On može da pomogne u smanjenju upale nastale poremećajem digestivnog sistema, a pored toga oslobađa nelagodnost i nadimanje u stomaku. Manuka med sadrži prirodan probiotik, što je posebno važno za zdravlje stomaka jer ga opskrblje dobrim bakterijama.”Na taj način se može pospešiti probavni sistem, i to tako što ćete ga rebalansirati na prirodan način,” kaže Liliana Trukawka nutricionista za Comvita.\nČist Manuka med je idealan za podizanje nivoa energije, posebno u trenucima kada se osećate iscrpljeno i umorno. Visoka koncentracija hranljivih materija koje se nalaze u ovom medu predstavlja “gorivo” za vašu snagu ukoliko želite da bez problema sprovedete svakodnevne aktivnosti.\n“Čist, organski Manuka med je odličan izbor za lečenje akni i kožnih infekcija na prirodan način,” izjavio je stručnjak za negu kože Malvina Fraser. Med deluje kao prirodni ovlaživač kože koji povećava njenu hidrataciju, apsorbujući vlagu direktno iz vazduha, i izvlaćeći je i oslobađajući je na samu kožu.\n10 pravila koja će vam pomoći da steknete kontinuitet vežbanja i balansirane ishrane


Tiodorović: Od ponedeljka škole otvorene za niže razrede, stariji i dalje onlajn? – Objektivni\nPočetna/Covid 19/Tiodorović: Od ponedeljka škole otvorene za niže razrede, stariji i dalje onlajn?\nTiodorović: Od ponedeljka škole otvorene za niže razrede, stariji i dalje onlajn?\nFoto Tanjug/ S. Miljević\nOn je za Tanjug rekao da će pozvati sve poslodavce da ukoliko je moguće dozvole zaposlenima rad od kuće, kako bi bar jedan od roditelja mogao da bude sa decom.\n– Uputićemo i poziv da deca ostanu kod kuće sa roditeljima, ukoliko je to moguće. Moraćemo da ostavimo da rade škole za niže razrede, tu nema diskusije. Ostali će nastaviti još sledeću nedelju onlaj – rekao je Tiodorović.\nTiodorović navodi da lokalni krizni štabovi imaju mogućnost da u sredinama gde broj zaraženih eksponencijalno raste predloži da sve škole predju na onlajn nastavu. Ali samo u pojedinim lokalnim samoupravama, ne u celoj Srbiji.


Lakonski dizajn sivo-crne kuhinje - Lux Life luksuzni portal\nLakonski dizajn sivo-crne kuhinje\nU današnje vreme, brojni dizajneri dnevni boravak i kuhinju pretvaraju u jednu prostoriju, bilo da se radi o malom stanu ili velikoj kući…\nKreiranje pametne tranzicije ili potpuno spajanje ova dva prostora nije lak zadatak, ali kao svoj rezultat nudi idealno rešenje ujedinjenja ova dva prostora. U našoj galeriji možete videti jedan prostor koji je dekorisan industrijskim stilom.\nU ovom domu, kuhinja je prilično mala i zapravo predstavlja samo jedan kutak. Kako bi je učinili većom, dizajneri su uklonili iz nje sve nepotrebne detalje. Tamni ormarići i kuhinjski elementi sa belim radnim površinama i nekoliko ugradnih aparata su sve što je ovom prostoru bilo potrebno.\nKuhinjski kutak u kom se priprema hrana odvojen je od zone trpezarije pregradom koja je napravljena od metala i drveta i koja se može koristiti kao polica. Trpezarijski sto je deo otvorene police, gde se nalazi i začinsko bilje u šarmantnim saksijama. Industrijsko osvetljenje je u ovom slučaju bilo sasvim dovoljno da pruži dovoljno svetlosti čitavom ovom prostoru.\nZidovi u dnevnoj sobi koja deli prostor sa kuhinjom su prekriveni betonom, koji je savršeni eho matiranih završnih detalja kuhinjskih elemenata. Crno beli galerijski zid iznad TV seta predstavio je savršeni stilski dodatak. Takođe, ovde postoji i zidna polica koja se koristi za odlaganje stvari, koja je napravljena od istog materijala od kakvog su kreirane stolice i drvena pregrada.\nProzori od poda do plafona propuštaju sasvim dovoljno svetlosti u enterijer ovog prostora, dok glomazna umetnička dela naglašavaju lakonski kuhinjski dekor, u kombinaciji sa elegantnim klub stočićem. Šta mislite o ovakvoj kompoziciji?


Zahvalnica Južno-bačkog okruga za humanitarni rad - Medicinska škola Hipokrat\nMedicinska škola Hipokrat > Novosti > Novosti > Zahvalnica Južno-bačkog okruga za humanitarni rad\nZahvalnica Južno-bačkog okruga za humanitarni rad\nJužnobački upravni okrug i Uprava za vanredne situacije Grada Novog Sada, obeležili su Svetski dan civilne zaštite a tom prilikom dodeljene su plakete i zahvalnice učesnicima u humanitarnim akcijama Južnobačkog upravnog okruga.\nObeležavanje 1. marta Svetskog dana civilne zaštite ustanovljeno je 1990. godine odlukom Generalne skupštine Međunarodne organizacije civilne zaštite sa ciljem da se skrene pažnja široj javnosti na vitalni značaj civilne zaštite i razvijanju svesti o značaju pripremljenosti za preventivne i samozaštitne mere i postupke u slučaju elementarnih nepogoda , tehničko –tehnoloških nesreća i drugih nesreća i opasnosti.\nCivilna zaštita u Republici Srbiji opet dobija na značaju i intezivno se radi na njenom jačanju i očuvanju stečenog ugleda.\nObeležavanje ovog dana, Sektor za vanredne situacije Ministarstva unutrašnjih poslova Republike Srbije u saradnji sa načelnicima upravnih okruga, gradonačelnicima i predsednicima opština želi da utiče na podizanju nivoa svesti o značaju pripremljenosti građana i njihovom poznavanju bezbednosnih i zaštitnih mera u slučaju elementarnih nepogoda, tehničko tehnoloških i drugih nesreća i opasnosti.\nU sklopu obeležavanja 1. marta Svetskog dana civilne zaštite Južnobački upravni okrug iskoristio je priliku da se zahvali svima koji su pomogli humanitarne aktivnosti u period od 2016. do 2018. godine.\nSvoju nesebičnu volju i želju za darivanjem i pružanjem pomoći pokazale su mnoge Republičke, Pokrajinske i Gradske institucije, Javna i Javna komunalna preduzeća, privrednici, roditelji, đaci i nastavnici osnovnih i srednjih škola.\nPlakete i zahvalnice dodeljene su Gradu Novom Sadu, opštinama Južnobačkog upravnog okruga, Javnim preduzećima, osnovnim i srednjim školama, medijskim kućama kao i privrednicima koji su učestovali u humanitarnim aktivnostima.\nOvoj svečanosti prisustvovali su predstavnici Grada Novog Sada, predsednici i predstavnici opština Južnobačkog upravnog okruga, članovi gradskog Veća grada Novog Sada, Pokrajinski sekretari, predstavnici vojske Republike Srbije, Policijske uprave grada Novog Sada, Crvenog krsta, bezbednosnih službi, tužilaštva, prekršajnog suda, Privredne komore Vojvodine, Regionalne privredne komore, predstavnici sveštenstva, medija, direktori osnovnih i srednjih škola i učenici.\nOvom prilikom Južnobački upravni okrug se zahvalio direktoru Srednje medicinske škole Hipokrat dodeljivanjem Zahvalnice za doprinos u realizaciji humanitarnih aktivnosti.


I danas prekinuto grejanje zbog povoljnih vremenskih uslova - www.lobi-info.rs\nMarija K. 19. novembra 2019., 13:03 3.2k Views\nTačno u 11.15 časova „Beogradske elektrane“ su danas, kao i prethodnih dana, prekinule grejanje u beogradskim stanovima zbog „povoljnih vremenskih uslova“.\nSvi toplotni izvori Beogradskih elektrana od 6.00 časova su isporučivali toplotnu energiju potrošačima. Prekid u snabdevanju toplotnom energijom nastupio je od 11.15 zbog povoljnih vremenskih uslova. Sistemskih poremećaja u proizvodnom sektoru nema, kao ni na toplovodnoj mreži – saopštili su iz ovog javnog gradskog preduzeća.\nU popodnevnim časovima očekuje se ponovna isporuka toplotne energije potrošačima.\nPrethodna objava Šta gradski budžet za sledeću godinu donosi levoj obali\nSledeća objava EKO dvorištance u Borči organizuje Festival energetske efikasnosti, neko će osvojiti i solarni panel


Kosovo prihvatilo zahtjev BiH za pregovore o ukidanju taksi\nMinistar vanjske trgovine i ekonomskih odnosa BiH Mirko Šarović potvrdio je da je kosovska strana, na zahtjev Bosne i Hercegovine, prihvatila bilateralne pregovore o stavljanju van snage odluke o uvođenju taksi od 100 odst na robu iz BiH.\nU toku su, kaže, intenzivne pripreme za bilateralne sastanke na ekspertskom nivou kako bi se došlo do adekvatnog rješenja i spriječile dalje posljedice izazvane spornim prištinskim mjerama.\n"Ne možemo predvidjeti ishod ali važno je da smo uspjeli otvoriti pregovore na ekspertskom nivou. Umjesto da uvodimo kontramjere, što ne bi koristilo nikome, stvorili smo uslove da se problemi rješavaju na stručnom nivou, jer naš primarni cilj je da zaštitimo domaće privrednike koji zadnjih mjeseci ne mogu da izvoze u skladu sa pravilima slobodne trgovine i spriječimo dalje štete", rekao nam je Šarović.\nKosovski ministar vanjskih poslova Behgjet Pacolli izjavio je u srijedu da se ne može odbiti zahtjev SAD-a za ukidanjem carina na proizvode iz Bosne i Hercegovine i Srbije.\nVlada Kosova je početkom novembra usvojila odluku o uvođenju zaštitnih mjera za uvoz svih proizvoda koji se proizvode u Srbiji i BiH. Ova mjera podrazumijevala je taksu od deset posto na sve proizvode koji se uvoze na Kosovo, a porijeklom su iz Srbije i BiH. Međutim, kosovska vlada je krajem novembra povećala takse na 100 odsto na robu iz BiH i Srbije.\nSrbijanski ministar trgovine, turizma i telekomunikacija Rasim Ljajić izjavio je kako direktna šteta u Srbiji od uvođenja taksi Kosova iznosi čak 34, 6 miliona evra, dok je indirektna šteta višestruko veća.


Zvezda uzela novi kredit od 1,5 miliona evra\nZvezdan Terzić, direktor Crvene zvezde, zbog problema sa likvidnošću morao je da uzme novi kredit, ali i da za njega garantuje ličnom imovinom. Klub iz Ljutice Bogdana već je u dugu oko 40 miliona evra, a na ovaj potez se odlučio kako bi do 31… »\nMondo: Terzić založio stan da bi Zvezda dobila kredit?\nŠampionu se ljulja tron, Vestbrukov 37. tripl-dabl\nSan Antonio Sparsi deklasirali su Klivlend Kavalirse 103:74, dok je Rasel Vestbruk novim tripl-dablom doneo trijumf Oklahoma Siti Tanderima. Aktuelni šampioni, Kavsi su u Teksasu ubacili najmanji broj poena ove sezone, nadigrani su od prvog minuta, pa… »\nMondo: San Antonio deklasirao Klivlend, Vestbruk dominira\nFA: Siti kažnjen sa 35.000 funti\nFudbalska asocijacija Engleske (FA) kaznila je Mančester Siti zbog nedoličnog ponašanja njegovih igrača na utakmici protiv Liverpula. Klub je još u petak prihvatio optužbe Asocijacije. Siti je kažnjen zbog protesta njegovih igrača pošto je sudija… »\nBlic sport: Sve zbog penala: Siti kažnjen sa 40.000 evra zbog juriša na sudiju


Завод за заштиту природе Србије - Akcije sadnje drveća i promocija knjige „Zaštićeni hrastovi Srbije“ povodom Svetskog dana šuma\nAkcije sadnje drveća i promocija knjige „Zaštićeni hrastovi Srbije“ povodom Svetskog dana šuma\nPovodom obeležavanje Svetskog dana šuma 21. marta organizovnano je više akcije pošumljavanja. Zavod za zaštitu prirode Srbije učestovovao je u akciji pošumljavanja na Avali i takmičenju 10 beogradskih škola u šumskom višeboju, u organizaciji JP „Srbijašume“ i Gradskog sekretarijata za zaštitu životne sredine grada Beograda. Događaju su prisustvovali predsednik Skupštine grada Nikola Nikodijević i gradski menadžer Goran Vesić. Ovom prilikom obrativši se učesnicima, g-din Nikodijević je istakao da je „Beograd jedan od retkih gradova jugoistočne Evrope koji je doneo strategiju o pošumljavanju, što je donelo 650 pošumljenih hektara i preko 100 000 sadnica na teritoriji grada Beograda“, dok je gradski menadžer g-din Vesić ukazao na značaj da „ekologija i zaštita životne sredine dopiru do naše dece već u predškolskom uzrastu“ i na učešću u akciji zahvalio Gradskom sekretarijatu i Zavodu za zaštitu prirode Srbije.\nU akciji na Avali, učenicima koji su pobedili u šumskom višeboju, nagrade koje je obezbedio Zavod dodelili su i učestvovali u akciji sadnje, stručni saradnici: Bojan Jelisavljević, Mila Ristić i Biljana Krsteski.\nDogađaj u cilju obeležavanja Svetskog dana šuma, prvi put ove godine realizovan je i u Nišu, u organizaciji Zavoda za zaštitu prirode Srbije, Gradske uprave Niša i JKP „Medijana“, što je bila prilika da se ukaže na stanje i značaj zaštite šuma kod nas i predstavi monografija „Zaštićeni hrastovi Srbije“.\nObeležavanje Svetskog dana šuma održano je u Gradskoj kući Niša u prisustvu brojnih zvaničnika. Program je otvorio i uputio poruku o značaju zaštite šuma, gradonačelnik Niša Darko Bulatović, istakavši podatak da je „nekada teritoriju naše zemlje pokrivalo 80% šuma, a da je danas to tek blizu 30% zemlje, što je podatak koji upozorava koliko smo vrednosti od značaja za kvalitet i zdravlje života ljudi izgubili“. U okviru pozdravne reči, učesnicima se obratio i rukovodilac Kancelarije Zavoda u Nišu mr Danko Jović, poručivši da „Niš ima sreću da se nalazi u jednom od centara biodiverziteta, ali da je ovo prirodno bogatstvo neophodno sačuvati kao najveći resurs grada“.\nNakon pozdravnih reči održana je promocija monografije „Zaštićeni hrastovi Srbije“, kada je prvi autor i urednik dr Dragana Ostojić istakla „hrast je naša druga znamenita šumska vrsta drveća, budući da je zemlja Srbije zemlja bukve i hrasta“ i da „region centralne Srbije obiluje sa hrstovim šumama, koje predstavljaju njenu osnovnu zonalnu vrednost“.\nU okviru programa obeležavanja održan je umetnički program u izvođenju članica gudačkog tria „Kreativo“, simfonijskog orkestra grada Niša, i učenice Tare Milovankić iz OŠ „Dositej Obradović“, koja je recitovala himnu zaštitatra šuma „Molitva šume“.\nNakon promocije knjige, u neposrednom parkovskom prostoru ispred Gradske kuće, gradonačelnik Niša Darko Bulatović posadio je stablo hrasta uz poruku o značaju očuvanja naših autentičnih drvenastih vrsta, kao i svakog pojedinačnog stabla za obezbeđivanje zdravih uslova života.


STIŽU MIGOVI: Đorđević najavio ruske letelice do kraja leta - Nova Borba\nMig 29/ Ilustracija: wikipedia.org\nSTIŽU MIGOVI: Đorđević najavio ruske letelice do kraja leta\n„Migovi“ iz Rusije dolaze baš na vreme, u naredna dva meseca, izjavio je ministar odbrane Zoran Đorđević.\n„Prolazno vreme dolaska migova — baš na vreme“, odgovorio je Đorđević na pitanje novinara, prenosi Glas Moskve.\nOn je podvukao da nikada niko nije licitirao datumom dolaska letelica iz Rusije.\n„Niste čuli nikada da je bilo ko od nas rekao da će to biti u martu, ili u aprilu, ili da smo licitirali bilo kojim datumom. Ja sam rekao, onog trenutka kada je postignut dogovor, da je nama u interesu da oni dođu što pre, kako bismo što pre krenuli sa modernizacijom, produženjem resursa, kako bi naši ljudi naučili i kako bismo što pre stavili u funkciju te avione — i ovih naših četiri i tih šest aviona, i naravno, radimo na tome“, objasnio je Đorđević.\nPrema njegovim rečima, radi se na svemu što je potrebno, od administrativnih do drugih procesa, kako bi „migovi“ što pre došli u Srbiju, a javnost će o tome biti blagovremeno obaveštena.\nSrbija svakako ima pravo da uvozi naoružanje i vojnu opremu, kaže ministar i naglašava da tako ima pravo da uveze i te avione kao i sve drugo, te da zbog kupovine tih aviona ne treba nikome da se pravda.\n„U toku modernizacije, opremaćemo ih najsavremenijim naoružanjem i u onoj ceni o kojoj smo govorili. Ne radi se o 185 miliona odjednom, nego smo se dogovorili da, dokle god postoji vek upotrebe, da bude i održavanje. Naši ljudi u vazduhoplovstvu već znaju koliko treba motora, koliko guma, kada se šta menja i tako dalje“, naveo je Đorđević.\nKako je rekao, znajući sve to, želeli smo da prekinemo praksu koja je bila ranije, potpuno pogrešno korišćenu- da servisiramo avione- kada stanu, kada istekne resurs.\n„Sada želimo unapred to da radimo“, istakao je Đorđević.


Vučić proglasio pobedu: Osvojili smo više od 2 miliona glasova\nNaslovna Info IZBORI 2020 Vučić proglasio pobedu: Osvojili smo više od 2 miliona glasova\nVučić: Dobili smo najveće poverenje u istoriji Srbije\nPobedili smo svuda, pobedili smo u svakom mestu u inostranstvu, pobedili smo tamo gde nikada nismo pobedili, poručio je Vučić.\n„Pobedili smo tako da smo u Republici Srpskoj, a izašlo je 87 onih koji su se prijavili, dobili 90 odsto glasova“, rekao je Vučić.\nNaveo je da jedino ne mogu da kažu rezultate izbora na Kosovu i Metohiji, jer čekaju da sutra OEBS prebroji glasove.\n„Nama su do pre samo dva dana govorili kako Srbi na KiM neće moći da učestvuju na izborima, a Srbi su izašli u nikad većem broju“, rekao je Vučić.\nPredsednik je zahvalio svim građanima koji su izašli na glasanje uprkos lošim vremenskim prilikama i, kako kaže, pretnjama.\n„Moraćemo da čuvamo zdravlje ljudi i da se pripremimo za tešku jesen. Da se zahvalim penzionerima i drugim ljudima koji su imali dovoljno hrabrosti i snage da im pokažu šta misle i žele u budućnosti Srbije“, istakao je lider naprednjaka.\nSada imamo 63,4 odsto, a kada dođe Kosovo i inostranstvo očekujemo da bude preko 64 odsto glasova izašlih, rekao je Vučić.\nČestitao je učesnicima predizborne kampanje na korektnoj i fer kampanji za koju ocenjuje da je bila fer i „najčistija“ do sada.\n„Tajna uspeha je u programu, u onome što činite, a ne u prebacivanju i kritici. Za nas je važno da pokažemo u formiranju naredne vlade da nismo bahati, da ćemo uzeti u vladu ljude sa lista koje nisu prešle cenzus“, istakao je Vučić.\nPoručio je da se ne pokušava sa sklapanjem vlasti pre nego što se on vrati sa putovanja u inostranstvo.\nZatvorena birališta. Evo kolika je izlaznost u opštini Bačka Palanka\nPrethodni tekstOkončano glasanje u AP Vojvodini – ko ulazi u pokrajinski parlament\nSledeći tekstSVE JE POZNATO! Šušnica: Imamo apsolutnu većinu, velike planove a imamo i stav da li i sa kim u koaliciju


Piroćanac otimao torbe po Nišu - juGmedia\nPiroćanac otimao torbe po Nišu\nNIŠ/PIROT – Pripadnici Ministarstva unutrašnjih poslova u Nišu uhapsili su S. V. (26) iz Pirota zbog sumnje da je izvršio krivično delo teška krađa.\nSumnja se da je on juče oko 12.20 časova, u Nišu, oteo od oštećenog torbu u kojoj se nalazila veća količina novca, dva novčanika sa ličnim dokumentima, platnim karticama i mobilni telefon. Pripadnik policije, koji se nalazio na redovnom zadatku, odmah je reagovao i sprečio osumnjičenog da pobegne. Tom prilikom, policajac je povredio koleno.\nDaljim operativnim radom, u saradnji sa Policijskom upravom u Pirotu, uhapšeni su V. D. (42) iz Pirota, zbog sumnje da je izvršio krivično delo podstrekavanje i D. T. (47) iz Pirota zbog sumnje da je izvršio krivično delo pomaganje.\nSumnja se da su oni nagovorili i omogućili S. V. da opljačka oštećenog.\nPo nalogu zamenika Osnovnog javnog tužilaštva u Nišu, svim osumnjičenima je određeno zadržavanje do 48 časova.\nNIŠ – Motoristi Moto kluba „Gvozdeni puk“ razbili su danas predrasude o motoristima kao lošim momcima. Oni su Udruženju samohranih majki darovali…\nSurdulički socijalisti povodom zahteva da se objavi nalaz budžetske inspekcije\nSURDULICA - Informativna služba Opštinskog odbora SPS oglasila se saopštenjem za javnost povodom zahteva da se objavi nalaz budžetske inspekcije o…


RTCG - Radio Televizija Crne Gore - Nacionalni javni servis :: Politika :: Međuvladina konferencija između EU i CG sredinom decembra\n19. 11. 2021. 17:09 >> 17:13 1\nMeđuvladina konferencija između EU i CG sredinom decembra\nMeđuvladina konferencija između EU i Crne Gore biće održana sredinom decembra, saznaje TVCG u Briselu.\nNa pitanje šta Crna Gora može očekivati od naredne Međuvladine konferencije, iz slovenačkog predsjedavanja Savjetom EU su nam kazali da će tokom tog događaja biti razmotren sveukupni proces pristupanja.\n“Kao što je predviđeno revidiranom metodologijom, Međuvladina konferencija sa Crnom Gorom obezbijediće forum za politički dijalog o reformskom procesu. Takođe će uzeti u obzir sveukupni proces pristupanja i postaviti planove za narednu godinu”, saopšteno je iz slovenačkog predsjedavanja Savjetom EU.\nNaglašavaju da Crna Gora treba da se usredsredi na poglavlja 23 i 24.\n“Što se tiče procesa pristupanja, Crna Gora mora da se fokusira na ispunjavanje prelaznih mjerila u oblasti vladavine prava, nakon čega se mogu preduzeti dalji koraci”, kažu u slovenačkom predsjedavanju.\nNaglašavaju da su Zapadni Balkan i proširenje prioriteti slovenačkog predsjedavanja.


ZAEV: Makedonija će biti neutralna po pitanju prijema Kosova u UNESCO - IndeksOnline.rs\nNaslovna ISTAKNUTO ZAEV: Makedonija će biti neutralna po pitanju prijema Kosova u UNESCO\nZAEV: Makedonija će biti neutralna po pitanju prijema Kosova u UNESCO\nSKOPLJE,BEOGRAD – Makedonska vlada saopštila je danas da će prilikom odlučivanja o članstvu Kosova u UNESCO uzeti u obzir stavove većine zemalja Evropske unije, iako je premijer Zoran Zaev pre samo tri i po meseca izjavio da će Skoplje prilikom glasanja biti neutralno.\nVlada Zaeva danas je, međutim, saopštila da “razvija prijateljske odnose sa svim susednim zemljama”, da u slučaju otvorenih pitanja “vodi politiku dobrosusedske i regionalne saradnje”, ali da će, što se tiče glasanja za članstvo Kosova u UNESCO “uzeti u obzir stavove većine zemalja Evropske unije”.\nPremijer Makedonije Zoran Zaev izjavio je početkom maja da će Makedonija prilikom narednog glasanja o članstvu Kosova u UNESCO biti neutralna.\nNa pitanje Prve televizije kako će Makedonija glasati prilikom budućeg izjašnjavanja o prijemu Kosova u Unesko, Zaev je kratko odgovorio:\nZaev je tada takođe izjavio da želi da gleda u budućnost i da je spreman da povuče svoje “preterane” izjave, koje je dao na račun vlasti u Srbiji.\nMakedonska vlada je još 2008. donela odluku da ta bivša jugoslovenska republika podrži samostalnost Kosova, čime je potvrdila raniju odluku makedonskog parlamenta.\nRanije danas, makedonska agencija “Makfaks” javila je da je Vlada Makedonije pripremila predlog za podršku učlanjenju Kosova u UNESCO i ocenila da je to jedan od razloga što je Ministarstvo inostranih poslova Srbije povuklo osoblje ambasade iz Skoplja na hitne konsultacije u Beograd.\nPredsednik Srbije Aleksandar Vučić danas je izjavio da su zaposleni u Ambasadi Srbije u Makedoniji povučeni na konsultacije nakon što je od nadležnih obaveštajnih organa “dobijeno dovoljno dokaza o veoma ofanzivnom delovanju protiv organa i institucija Srbije”.\n“Naše je da naši ljudi budu pripremljeni i spremni. Biće nekih promena u našem osoblju i da zaštitimo prijateljstvo naše sa Makedoncima, a i kako da se ponašamo u novom okruženju”, rekao je Vučić.\nMnogo je špekulacija i mislim da će u narednih 10 dana sve biti mnogo jasnije\n“Mi ćemo svoje interese da zaštimo I gradićemo dobre odnose sa Skopljem”, rekao je predsednik na pitanje da li kriza u odnosima sa Makedonijom ima veze sa članstvom Kosova u UNESCO, i dodao:\n“Ali, kako bih vam rekao… Ti odnosi će morati da budu zasnovani na uzajmnom poštovanju. Da li će Albanci da uvrste Kosovo na dnevni red skupštine UNESCO… Naš je posao da zaštitimo interese Srbije, a da pri tom ne narušimo interese durgih zemalja”, rekao je predsednik.\nUkazao je da tu, međutim, ima mešanja nekih drugih sila:\n“Ima mešanja nekih drugih sila. Naše je da umemo da odgovorimo i da umemo da zaštitimo naše delovanje od uticaja spoljnih faktora …”, rekao je predsednik.\nUpitan da li misli na Rusiju, odgovorio je: “Nisam pomislio na Rusiju”.\nPredsednik je ponovio da će Srbija nastaviti da razvija prijateljske odnose sa Makedonijom.\nPrethodni tekstBIŠEVAC: U rekonstrukciju škole Stefan Nemanja uloženo pola miliona evra, deblokiraćemo račune škola u narednom periodu (video)\nSledeći tekstDačić:Srbija bi mogla da promeni stav o imenu Makedonije….


Pajtić: Napad na članove DS je klasičan POKUŠAJ UBISTVA\nIzvor: Blic, 28.Mar.2016, 10:07\nKada jedan huligan u ruci drži razbijenu flašu, drugi nož, a treći podstiče na ubadanje i probadanje, to je klasičan pokušaj ubistva i očekujemo da tužilaštvo reaguje povodom ovog slučaja, rekao je na današnjoj vanrednoj konferenciji za novinare lider Demokratske stranke Bojan Pajtić, povodom jučerašnjeg napada na troje članova ove stranke i narodnih poslanika.\nTražimo od Vlade da reaguje na ovaj incident – @PajticBojan #izbori2016 #ZivetiSad pic.twitter.com/LfA7MMMykY\nOrganizovana grupa nasilnika juče je fizički nasrnula na narodne poslanike Natašu Vučković, Balšu Božovića i Dragana Šutanovca, saopštila je juče Demokratska stranka.\nPodsetimo, kako je "Blic" juče pisao, simpatizeri Srpske radikalne stranke, I. M. (49), A. M. (26), D. M. (26) i S. K. (24), uhapšeni su ubrzo nakon napada.\n.@PajticBojan: Juče je u centru Beograda došlo do pokušaja ubistva Nataše Vučković, Balše Božovića i Dragana Šutanovca #izbori2016\nLider DS je zatražio od Vlade Srbije da reaguje na ovaj incident i upitao ko je organizovao grupu huligana koja je napala članove DS, dodajući da je "potpuno očigledno da oni nisu bili tu slučajno".\n- Ovo ne tražimo zbog Demokratske stranke, već zbog građana Srbije, jer ako je bilo moguće da se napadnu narodni poslanici koji su bili u grupi i pod određenom zaštitom javnosti, onda tako nešto, ali i mnogo gore može da se desi bilo kom građaninu - poručio je Pajtić i dodao da će se DS boriti za pravnu i pravednu Srbiju i da je ta stranka spremna da odbrani građane od nasilja i nasilništva.\nKako je rekao, za atmosferu linča, nasilja i govora mržnje, "koji se već četiri godine pojavljuje prema DS u svakom saopštenju SNS i izjavama Vučića i njegovih saradnika", demokrate odgovornim smatraju upravo premijera Vučića.\nPajtić je danas rekao i da je jučerašnji incident 97 napad na članove DS za poslednje četiri godine i zatražio da se ispita ovaj poslednji, ali i svi raniji slučajevi napada na članove Demokratske stranke.\nPajtić: Napad na članove DS pokušaj ubistva\nIzvor: Radio Televizija Vojvodine, 28.Mar.2016\nPredsednik Demokratske stranke (DS) Bojan Pajtić ocenio je danas da je napad na poslanike i članove te stranke prilikom predizborne kampanje na Zvezdari pokušaj ubistva i pozvao Tužilaštvo da reaguje...Predsednik DS je rekao na konferenciji za novinare u Beogradu da je za atmosferu linča i nasilja,...\nDan pre: 27.Mar.2016\nDan posle: 29.Mar.2016


Policajac i dečak - Sofija Mandić - Peščanik\nU svet je otišla fotografija sirijskog dečaka u zagrljaju srpskog policajca. Policajac je vidno raznežen, a dečak opušten i veseo u njegovom naručju – svakako prijatna slika u moru loših emocija koje izazivaju svakodnevni izveštaji o svetskim nesrećama. Domaća javnost se s pravom obradovala pozitivnom medijskom tretmanu Srbije, iz koje retko dopiru slike razuma, humanosti i empatije.\nSrpski mediji su puni hvale za srpskog policajca, srpsku policiju i tretman koji izbeglice imaju u našoj zemlji. Već tu nailazimo na prilično podmuklo podmetanje – izjave izbeglica o tome da se srpske vlasti prema njima „ne ponašaju kao da su životinje“ nije toliko pohvalna za Srbiju kao što se to čini na prvi pogled. Ona više govori o tome kako se prema izbeglicama ponašaju predstavnici nekih drugih zemalja: na njih se baca suzavac, bivaju prebijani od strane policije i vojske; njih vlasti nekih drugih zemalja maltretiraju, deportuju, ograđuju žicom, izgladnjuju i tetoviraju radi obeležavanja. U poređenju sa ovakvim tretmanom, boravak na travi u srpskim parkovima zaista deluje kao raj na zemlji. Ipak, u izlivu tapšanja po sopstvenom ramenu, treba biti elementarno iskren i reći da izbeglice u Srbiji nisu (sistemski) fizički maltretirane, ali da je ono što od podrške dobijaju uglavnom ad hoc pomoć udruženih građana. Ne treba zaboraviti da ovi ljudi spavaju na ulicama glavnog grada, a da vlasti već tri meseca navodno traže povoljnu lokaciju za njihov privremeni smeštaj u zatvorenom objektu.\nAko stvari pogledamo na taj način, fotografija srpskog policajca postaje ono što jedino i može biti – slika jednog ljudskog bića koje saoseća sa drugim ljudskim bićem u nevolji. Ne treba se pitati zašto se toliko ljudi obradovalo ovoj slici – ona ohrabruje jer nas podseća na to da oko nas i dalje ima ljudi sposobnih za saosećanje i ljubav prema drugome. Međutim, ovo ne treba mešati sa srpskom policijom i srpskim vlastima koje žele da iskoriste pojedinačni akt svog zaposlenog (ministar Stefanović ga je odmah primio). To je ista ona policija čiji su pripadnici pljačkali izbeglice u centru Beograda i to je ista ona država čiji je gradonačelnik prestonice hladnokrvno saopštio da smeštaj izbeglica u Beogradu nije problem beogradskih vlasti, već da time treba da se bavi nadležno ministarstvo. To je ista ona vlast koja već mesecima ne preduzima ništa da izbegle skloni sa beogradskih ulica. Dakle, to su država i policija koje nisu u stanju da sistemski i organizovano garantuju ono što smo videli na popularnoj fotografiji. Ako je to tako, onda ta fotografija zasigurno ne predstavlja srpsku policiju i ovu državu, već jedan individualan i hvale vredan postupak, kojim može da se hvali samo onaj ko ga je učinio.\nU priči o policajcu i sirijskom dečaku postoji još jedan značajan obrt: nakon objavljenih fotografija saznali smo da policajac ima albansko ime i prezime. Odnosno, da je u pitanju građanin Srbije i srpski policajac, ali etnički Albanac koji pri tom ne govori srpski. Čim se to saznalo, on je u medijskim izveštajima odjednom prestao da bude „srpski policajac“ i postao samo „policajac“. Ovo nam pokazuje koliko se u svakodnevni život uvukao narativ u kome je srpski građanin samo etnički Srbin – svi drugi su građani drugog reda, ili kako Ustav to definiše – „ostali“.\nU svakodnevnoj Srbiji etnički Albanac ne bi mogao da bude u centru pažnje kao dobar čovek i policajac. To može da se dogodi samo spletom životnih okolnosti koje uključuju inostrane novinare, internet i društvene mreže. U našoj svakodnevici Albanci se pominju u kontekstu u kome ih pominje Ivica Dačić kada kaže „da upozorava Albance da se ne igraju vatrom“ praveći paralelu sa zajednicom srpskih opština na Kosovu. U našoj svakodnevici deca uče o Albancima koji su vekovna pretnja i neprijatelji srpskog naroda (o čemu je ovde bilo reči). U toj svakodnevici Albanci su onaj drugi koga je dozvoljeno tretirati na svaki način. Ironično, dozvoljeno ih je tretirati i na način na koji navodno u svojoj svesrpskoj humanosti ne tretiramo izbeglice – kao životinje. O zločinima nad Albancima devedesetih država i dalje ćuti, smatra ih prihvatljivim i dosledno štiti njihove učinioce. Država ćuti i o sveprisutnoj diskriminaciji naših sugrađana etničkih Albanaca. Zato je slučaj Redžepa Arifija sasvim slučajni, iznenadni udar na kontrolisanu stvarnost u kojoj žive srpska javnost, mediji i građani. Neočekivano smo saznali da su Albanci, baš kao i sirijske izbeglice – ljudi.


Neredi kod Beton hale: Posledica dugogodišnjeg povlačenja države pred huliganima | Insajder\nNeredi kod Beton hale: Posledica dugogodišnjeg povlačenja države pred huliganima\nZbog sinoćne tuče na obali Save, u kojoj je povređeno nekoliko osoba, uhapšeno je 109 huligana, mahom pripadnika navijačkih grupa Crvene Zvezde, koji su izazvali su tuču u delu Savskog keja kod Beton hale tokom proslave titule prvaka države. Za sada je određeno zadržavanje za njih 10, saopštilo je tužilaštvo uz napomenu da će krivični postupci biti pokrenuti i protiv ostalih ukoliko se za to prikupe dokazi. Mediji prenose nezvanična saznanja, pozivajući se na policajce u civilu koji navode da su napadnuti.\nSvi ovi događaji rezultat su dugogodišnjeg povlačenja i neadekvatnih reakcija državnih institucija na postupke huligana jer posle hapšenja i osuda u Srbiji, po pravilu, ne usledi i adekvatna kazna. Država tako praktično legalizuje nasilje, uz poruku huliganima da su jači od sistema.\nDo nereda je došlo posle proslave titule fudbalskog kluba Crvena Zvezda gde su igrači i nekoliko hiljada navijača ovog kluba prisustvovali događaju pod nazivom Bal na vodi. Fudbalere Crvene Zvezde, koji su bili na brodu, veliki broj navijača pozdravio je pesmom, brojnim transparentima i bakljadom, kršeći epidemiološke mere.\nMediji prenose nezvanična saznanja pozivajući se na policajce u civilu koji su bili na licu mesta da su Zvezdini navijači prvo pomislili da je reč o navijačama Partizana, a kada su rekli da su policajci u civilu, počeli su još više da ih tuku.\nPrvo osnovno tužilaštvo saopštilo je da je za 10 njih određeno zadržavanje.\n„Nakon uzimanja izjava, kako od njih tako i od ostalih prisutnih lica,zatim pregleda svih video zapisa po nalogu dežurnog zamenika Prvog osnovnovnog javnog tužilaštva određeno je zadržavanje za sada u odnosu na 10 lica zbog osnovane sumnje da su izvršili u grupi krivično delo nasilničko ponašanje iz člana 344/2 krivičnog zakonika, a ostala lica zbog izvršenog prkršaja iz Zakona o javnom redu i miru, a i zbog nedostatka za sada dokaza da su izvršili i krivično delo, odmah su sprovedeni kod dežurnog sudije za prekršaje. Ukoliko se prilikom sprovođenja prekršajnog postupka utvrdi da su i neka lica među njima izvršila krivična dela, a ne prekršaj i protiv njih će se voditi krivični postupak”, navodi se u saopštenju Tužilaštva.\nSinoćno divljanje huligana samo je poslednje u nizu događaja u kojem glavnu ulogu imaju huligani, a čiji rezultat delovanja je više povređenih, haos i lom. Huligani su tako još jednom poslali poruku da misle da su jači od zakona i države, a tome svakako doprinosi višegodišnja praksa nekažnjavanja o čemu novinari Insajdera izveštavaju godinama. U odnosu na serijal Insajdera „(Ne) moć države“ iz 2009. došlo je delimično do smene generacija, promenila su se neka imena vođa navijačkih grupa, ali je u suštini sve ostalo isto – huligani skriveni iza navijačkih boja i dalje se osećaju nedodirljivo.\nDeset osumnjičenih kojima je određeno zadržavanje biće saslušani u Prvom osnovnom javnom tužilastvu, nakon čega će dežurni zamenik, a u zavisnosti od njihove odbrane i od toga da li su ranije osuđivani, kada i za koja dela, odlučiti da li će predloziti sudiji za prethodni postupak pritvor ili ne. Potom će biti odlučeno da li će biti procesuirani zbog nasilničkog ponašanja ili postoje obeležja i nekog drugog krivičnog dela, dodaje se u saopštenju.\nNadležni obećavaju: Drsko ponašanje se neće tolerisati\nTužilaštvo takođe navodi da istraga nije završena, da se još pribavljaju izveštaji od Urgentnog centra o broju povređenih i prirodi povreda, kao i da je i dalje u toku uzimanje izjava.\n„Ako policija u saradnji sa Prvim osnovnim javnim tužilaštvom utvrdi identitet i drugih lica da su svojim drskim i bezobzirnim ponašanjem isto u beton hali ili bilo gde drugo nakon proslave izvršili krivično delo nasilničko ponašanje ili neko drugo koje se goni po službenoj dužnosti, pokrenuće se krivični postupci i protiv tih lica”, dodaje se u saopštenju Tužilaštva.\nNa licu mesta sinoć su bili ministar unutrašnjih poslova Aleksandar Vulin i načelnik PU za grad Beograd Veselin Milić.\nMinistar policije Aleksandar Vulin je rekao da će imovinska zaštita, zaštita zdravlja, časti, svakog građanina Beograda i gosta Beograda biti zagarantovana.\nVulin je rekao da su među privedenima mahom navijači Crvene zvezde i da korona posustaje, ali ne i ljudska glupost.\nZakoni postoje, problem je u primeni


Ambasador Šib juče je posetio našu redakciju, a tokom razgovora sa generalnom direktorkom Jelenom Drakulić Petrović i glavnim urednikom Predragom Mihailovićem, on se dotakao i tema poput sporazuma u Vašingtonu, evropskih integracija Srbije, ali je otkrio i ima li šanse da nemačka kancelarka Merkel do kraja svog mandata još jednom posetiti Srbiju.\nŠib je otkrio i kakav je odnos Berlina prema sporazumu koji su Beograd i Priština potpisali u Beloj kući.\n- Načelno, pozdravljam sve aktivnosti koje vode ka približavanju stavova Beograda i Prištine i samim tim poboljšavanju životnih uslova ljudi na licu mesta. Sastanak u Vašingtonu je izraz spremnosti obe strane za normalizacijom odnosa, što je potvrdio i sastanak u Briselu koji je usledio posle Vašingtona. Pored toga, predsednik Vučić i premijer Hoti su s pravom naglasili da im je dijalog uz posredovanje Evropske unije prioritet. Iskreno se nadam da će se razgovori u Briselu što pre završiti - naveo je Šib.\nOn je istakao da pozdravlja ono što je postignuto u Vašingtonu na bazi rezultata u Briselu koji su samim tim potvrđeni, ali i dodao:\n- Neki od elemenata o kojima je bilo reči u Vašingtonu imaju potencijal da obe zemlje udalje od njihovog puta ka EU. Premeštanje Ambasade u Jerusalim nije u skladu sa spoljnom politikom Evropske unije. Činjenica jeste da novi dogovori ne treba da budu u suprotnosti sa već postignutim rezultatima ili obavezama iz pregovaračkog okvira sa Evropskom unijom - kaže on.\nNemački ambasador ima posebnu poruku za novinare u Srbiji za Dan slobode medija\nNa konstataciju da naša zemlja u 2020. godini nije otvorila nijedno poglavlje u pregovorima sa Evropskom unijom, a da ministarka Jadranka Joksimović tvrdi da je Srbija pripremila pet, on kaže:\n- Ministarka Joksimović s pravom tvrdi da je iz perspektive Srbije pet poglavlja spremno za otvaranje. Evropska unija trenutno radi na proveri ove procene. To odgovara redovnoj proceduri. Međutim, ministarka nije spomenula da će se nova poglavlja otvoriti samo ukoliko ima suštinskog napretka u posebno prioritetnim poglavljima. Srbija mora da ispuni svoje obaveze iz oblasti vladavine prava. Radi se o reformi pravosudnog sistema, implementaciji medijske strategije i borbi protiv korupcije, da navedem samo tri najvažnije teme. Bez napretka po tim pitanjima, nema otvaranja novih poglavlja kako ne bismo ugrozili pregovore - jasan je nemački ambasador.\nNa naše pitanje kada bismo mogli očekivati posetu kancelarke Angele Merkel Srbiji i da li je moguće da do toga dođe pre nego što ona okonča svoj mandat, Tomas Šib navodi da se iskreno nada što skorijoj poseti kancelarke.\nNema smisla modernizovati kabine kada ne radi mašina broda\nAmbasador Šib je slikovito objasnio šta bi za Srbiju značilo nezasluženo otvaranje poglavlja.\n- Zamislite brod koji je upravo na remontu u brodogradilištu. Nema baš smisla modernizovati kabine putnika dok nisu popravljene mašine. Nažalost, nije isključeno da bi 2020. mogla biti izgubljena godina za pregovore Srbije o članstvu u Evropskoj uniji ukoliko se konačno ne bude posvećenije radilo na popravci postrojenja u utrobi broda. Međutim, optimističan sam i imam puno poverenje da će nova vlada i skupština u novom sazivu učiniti sve da nadoknade izgubljeno vreme - navodi Šib.


Bajaga i instruktori definistivno su obeležili drugo veče 14. Bir festa, napunivši sinoć poljanu na Ušću.\nIako nije pevao „Što ne može niko možes ti“, može se reći da je Bajaga jedan od retkih muzičara kojem polazi za rukom da okupi masu gde god.\nDesetine hiljada ljudi nije propustilo nastup Momčila Bajagića Bajage i njegovih instruktora na Bir festu, iako se u tom trenutku prenosila polufinalna borba delfina protiv vaterpolo reprezentacije Italije za plasman u finale na Olimpijskim igrama u Riju.\nOd „S druge strane jastuka“, pesme kojom je počeo nastup jednog od glavnh izvođača ovogodišnjeg festivala piva, do „Samo nam je ljubav potrebna“, kojom je završen festivalski nastup popularne grupe, publika nije pretajala da igra i peva uglas.\nPevač je pozdravio brojnu publiku, i iskoristio svoje festivalske minute na hitove poput „Vesla pesma“,“ Verujem, ne verujem“, „220 u voltima“, “ Plavi safir“.\nPre Bajage, publiku na Ušću zabavljali su Zvonko Bogdan i tamburaši, a bend koji je zasvirao posle ponoći ljubiteljima pva bila je rok YU grupa.\nZbog velike gužve, a usled poošternih mera bezbednosti, na ulaz u festivalski prostor čekalo se poduže.\nPivari su zadovoljni prodajom, ali raznim akcijama skreću pažnju posetiocima da odgovorno konzumiraju alkohol.\nApatinska pivara, jedan od najvećih proizvođača piva, organizovala je ove godine društveno odgovornu akciju na Bir festu „Kad pijem, ne vozim“, skrećući pažnju ljudima da ne sedaju za volan pripiti i pijani.\nSvi oni koji su popili mogu se do kuće odvesti organizovanim gradskim prevozom sa Bir festa, ili ako im je ostalo novca, a poslednji autobus je otišao – taksijem.